open-index/open-wikipedia-markdown huggingface dataset:
ഇരിഞ്ഞാലക്കുട (വിവക്ഷകൾ)

*ഇരിഞ്ഞാലക്കുട
*ഇരിഞ്ഞാലക്കുട നഗരസഭ
*ഇരിഞ്ഞാലക്കുട ബ്ലോക്ക് പഞ്ചായത്ത്
*ഇരിങ്ങാലക്കുട നിയമസഭാമണ്ഡലം
ഇന്ത്യൻ ഇങ്ക്

മാഞ്ഞുപോകാത്ത, ഒരുതരം കറുത്ത മഷി ആണ് **ഇന്ത്യൻ ഇങ്ക് **. വിളക്കുകരി വെള്ളത്തിൽ കലക്കി അറബിപ്പശ, ജലാറ്റിൻ, ഗ്ലൂ, ഡെക്‌സ്ട്രിൻ, ബോറാക്‌സിന്‍, അലിയിച്ച ഷെല്ലാക് എന്നിവയിൽ ചിലതുചേർത്ത് ഉറപ്പുവരുത്തി ഇതുണ്ടാക്കുന്നു. ഖര-ദ്രവ- രൂപങ്ങളിൽ വിപണിയിൽ ലഭിക്കുന്ന ഇന്ത്യൻ ഇങ്ക് ചിത്രരചനയ്ക്ക് ഉപയോഗിക്കുന്നു. ഇന്ത്യയിലും ചൈനയിലും പ്രാചീനകാലം മുതൽക്കേ ഇത് പ്രചാരത്തിലിരുന്നു.
വർഗ്ഗം:രാസമിശ്രിതങ്ങൾ
രക്തസാക്ഷി (ചലച്ചിത്രം)

പി. ചന്ദ്രകുമാർ സംവിധാനം ചെയ്ത് ടി കെ ബാലചന്ദ്രൻ നിർമ്മിച്ച 1982 ലെ ഇന്ത്യൻ മലയാള ചിത്രമാണ് ***രക്തസാക്ഷി*** . പ്രേം നസീർ, ജോസ് പ്രകാശ്, മേനക, എം ജി സോമൻ എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്. മങ്കൊമ്പിന്റെ വരികൾക്ക്  എടി ഉമ്മറിന്റെ സംഗീത സ്കോർ ഈ ചിത്രത്തിനുണ്ട്.

## അഭിനേതാക്കൾ

* പ്രേം നസീർ 
* ജോസ് പ്രകാശ് 
* മേനക 
* എം.ജി സോമൻ 
* പരവൂർ ഭരതൻ 
* രവികുമാർ 
* സീമ

## ശബ്‌ദട്രാക്ക്
എ.ടി. ഉമ്മറും സംഗീതവും രചിച്ചത് മങ്കൊമ്പ് ഗോപാലകൃഷ്ണനാണ് . 

## പരാമർശങ്ങൾ

## ബാഹ്യ ലിങ്കുകൾ

*    

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മങ്കൊമ്പ് - ഉമ്മർ ഗാനങ്ങൾ
വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ
വർഗ്ഗം:ടി. കെ ബാലചന്ദ്രൻ നിർമ്മിച്ച ചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
പെരുവനം കുട്ടൻ മാരാർ

കേരളത്തിലെ പ്രശസ്തനായ ചെണ്ട കലാകാരനാണ് **പെരുവനം കുട്ടൻ മാരാർ**. തൃശൂർ ജില്ലയിലെ പെരുവനം സ്വദേശി. തൃശ്ശൂർ പൂരത്തിലെ ഇലഞ്ഞിത്തറ മേളം അടക്കം കേരളത്തിലെ പ്രശസ്തമായ പല ഉത്സവങ്ങൾക്കും മേള പ്രമാണി.

ഭാരത സർക്കാർ 2011-ൽ പത്മശ്രീ നൽകി ഇദ്ദേഹത്തെ ആദരിച്ചു.

## അവലംബം


വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
വർഗ്ഗം:ചെണ്ട വിദ്വാന്മാർ
വർഗ്ഗം:കേരളത്തിലെ വാദ്യകലാകാരന്മാർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:1953-ൽ ജനിച്ചവർ
പത്തൊൻപതാം നൂറ്റാണ്ട്

ക്രിസ്തുവർഷം അനുസരിച്ച് പത്തൊൻപതാം നൂറ്റാണ്ടാണ് (1801 മുതൽ 1900 വരെയുള്ള വർഷങ്ങൾ) പത്തൊൻപതാം നൂറ്റാണ്ട് എന്ന് അറിയപ്പെടുന്നത്.
## പുറത്തേക്കുള്ള കണ്ണികൾ

## അവലംബം
പ്രതീക്ഷാ മുനമ്പ്‌

ആഫ്രിക്കൻ വൻകരയുടെ തെക്കെ അറ്റത്തായി സ്ഥിതിചെയ്യുന്ന മുനമ്പുകളിലൊന്നിനെയാണ്‌ പ്രതീക്ഷാ മുനമ്പ്‌ അഥവാ "കേപ്പ്‌ ഓഫ്‌ ഗുഡ്‌ ഹോപ്പ്‌" എന്ന്‌ വിളിക്കുന്നത്‌. ഈജിപ്‌തിനു സമീപത്തിലൂടെയുള്ള സൂയസ്‌ കനാൽ നിർമ്മിക്കുന്നതിന്‌ മുമ്പ്‌ പോർച്ചുഗീസുകാരും മറ്റു വിദേശീയരും ഏഷ്യൻ പ്രദേശങ്ങളിലേക്ക്‌ സഞ്ചരിച്ചിരുന്നത്‌ അറ്റ്‌ലാന്റിക്‌ സമുദ്രത്തിലൂടെ വന്ന്‌ ആഫ്രക്ക വഴിയായിരുന്നു. തെക്കുപടിഞ്ഞാറൻ ആഫ്രിക്കൻ തീരം കപ്പലുകൾക്ക്‌ അപകടങ്ങൾ ഉണ്ടാക്കുന്ന സ്ഥലമായിരുന്നു. ഇവിടത്തെ ശക്തമായ കാറ്റിലും തിരയിലുംപെട്ട്‌ കപ്പലുകൾ തകർന്നുപോകുന്നതും സാധാരണമായിരുന്നു. എന്നാൽ ആഫ്രിക്കയുടെ തെക്കെ അറ്റത്ത്‌ എത്തുന്നതോടെ രംഗം ശാന്തമാകും. അതിനാലാണ്‌ ആഫ്രിക്കയുടെ തെക്കെ അറ്റത്തുള്ള ഈ മുനമ്പിനെ പ്രതീക്ഷയുടെ മുനമ്പ്‌ എന്ന്‌ വിളിച്ചുപോരുന്നത്‌. 1488-ൽ പോർച്ചുഗീസ്‌ നാവികനായ ബർത്തലോമിയോ ഡയസ്‌ ഈ മുനമ്പിലെത്തി. കൊടുങ്കാറ്റിന്റെ മുനമ്പ്‌ എന്നാണ്‌ ഡയസ്‌ ഇതിനെ വിശേഷിപ്പിച്ചത്‌.thumb|right|പ്രതീക്ഷാ മുനമ്പ്‌

## ഭൂമിശാസ്‌ത്രം
കേപ് ഉപദ്വീപിന്റെ തെക്കു പടിഞ്ഞാറെ കോണിൽ കേപ് പോയിന്റിനു അല്പം തെക്കോട്ട്മാറിയും 2.4 കിലോമീററർ പടിഞ്ഞാറുമായിട്ടാണ് പ്രത്യാശാ മുനമ്പിന്റെ സ്ഥാനം. 34°21′29″(ദ) 18°28′19″(പൂ). ഇവിടെ നിന്നും 50 കിലോമീററർ ദൂരെയാണ് കേപ് ടൗൺ. സുപ്രസിദ്ധ ടേബിൾ മലനിരയും, ടേബിൾ ഉൾക്കടലും കേപ് ഉപദ്വീപിന്റെ ഭാഗമാണ്. മണൽപ്പാറകളാണ് ഇവിടെ പ്രധാനമായും കണ്ടുവരുന്നത്. 1994- ൽ കേപ് ഉപദ്വീപ് മൂന്നു പ്രവിശ്യകളായി വിഭജിക്കപ്പെട്ടു പശ്ചിമകേപ്, ഉത്തരകേപ്,  പൂർവ്വകേപ്. അല്പം ചില ഭാഗങ്ങൾ ഉത്തരപശ്ചിമ പ്രവിശ്യയിലും ചേർക്കപ്പെട്ടു. ഭൂമിശാസ്‌ത്രപരമായി ഈ രണ്ട്‌ മുനമ്പുകൾക്കിടയിലും പാറകൾ കാണപ്പെടുന്നുണ്ട്‌. 

## ചരിത്രം
1488ൽ പോർച്ചുഗീസ്‌ നാവികനായ ബർത്തലോമിയോ ഡയസ്‌ ആണ്‌ ആദ്യമായി ഈ മുനമ്പിൽ എത്തിയത്‌. കൊടുങ്കാറ്റിന്റെ മുനമ്പ്‌ എന്നാണ്‌ അദ്ദേഹം ഈ പ്രദേശത്തിന്‌ നാമകരണം ചെയ്‌തത്‌. ഇന്ത്യയിലേക്കും കിഴക്കൻ രാജ്യങ്ങളിലേക്കും എത്തിച്ചേരാൻ ഈ കടൽപാത വഴി സാധിക്കുമെന്ന ശുഭപ്രതീക്ഷകൊണ്ട്‌ മറ്റൊരു പോർച്ചുഗീസ്‌ നാവികനായ ജോൺ രണ്ടാമൻ ആണ്‌ ഇതിനെ പ്രതീക്ഷാ മുനമ്പ്‌ അഥവാ "Cape of Good Hope" എന്ന്‌ വിളിച്ചത്‌.

വർഗ്ഗം:ദക്ഷിണാഫ്രിക്ക
ചാരങ്കാവ്

മലപ്പുറം ജില്ലയിലെ ഏറനാട്‌ താലൂക്കിലെ തൃക്കലങ്ങോട്‌ പഞ്ചായത്തിലുൾപ്പെടുന്ന എളങ്കൂർ വില്ലേജിന്റെ തെക്ക്‌ കിഴക്കായി സ്ഥിതിചെയ്യുന്ന പ്രദേശമാണ്‌ **ചാരങ്കാവ്‌**. നിലവിൽ തൃക്കലങ്ങോട്‌ ഗ്രാമപഞ്ചായത്തിലെ പന്ത്രണ്ടാം വാർഡിലാണ്‌ ഈ പ്രദേശം ഉൾപ്പെടുന്നത്‌.തൊട്ടടുത്തുള്ള പ്രദേശമാണ്‌ ചെറുവണ്ണൂർ. ചെറുമാൻ ഊര്‌, ചെറുവിണ്ണവർപുരം എന്നീപദങ്ങൾ ലോപിച്ചാണ്‌ ചെറുവണ്ണൂർ എന്ന പേര്‌ ഉണ്ടായതെന്ന്‌ കരുതുന്നു. ചെറുവണ്ണൂരിന്റെ തെക്ക്‌ ഭാഗത്തുള്ള പ്രദേശമായ ചാരങ്കാവിലാണ്‌ ജിഎൽപി സ്‌കൂൾ ചെറുവണ്ണൂർ എന്ന സ്‌കൂൾ പ്രവർത്തിക്കുന്നത്‌. 1962ലാണ്‌ ഈ സ്‌കൂൾ സ്ഥാപിക്കപ്പെട്ടത്‌. മാധവപണിക്കർ ആയിരുന്നു ആദ്യകാലത്തെ ഇവിടത്തെ അധ്യാപകൻ.
## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ബ്രിക്‌സ്‌

ബ്രസീൽ, റഷ്യ, ഇന്ത്യ, ചൈന, എന്നീ രാജ്യങ്ങളുടെ കൂട്ടായ്‌മയായി രൂപീകൃതമായതാണ്‌ **[[ബ്രിക്]]** ( **BRIC**- Brazil, Russia, India, China). 2009-ലാണ്‌ ഈ കൂട്ടായ്‌മ നിലവിൽവന്നത്‌. ലോക രാജ്യങ്ങളുടെ ആകെ വിസ്തൃതിയുടെ നാലിൽ ഒരു ഭാഗവും ലോക ജനസംഖ്യയുടെ 40 ശതമാനവും കൈമുതലായുള്ള രാജ്യങ്ങളെന്ന നിലയിലാണ് ലോക സാമ്പത്തിക ക്രമത്തിൽ വലിയ ഇടപെടൽ നടത്താൻ കഴിയുന്ന വിധത്തിൽ ഇങ്ങനെയൊരു വേദി രൂപീകരിച്ചത്. മുന്നാം ഉച്ചകോടി ചൈനയിലെ കടൽത്തീര നഗരമായ സന്യയിലാണ്‌ നടന്നത്‌ (14 April 2011) . ഈ ഉച്ചകോടിമുതൽ **[[ദക്ഷിണാഫ്രിക്ക]]** കൂടി ബ്രിക്‌ രാഷ്ട്രങ്ങളുടെ കൂട്ടത്തിൽ അംഗമായി. ഇതോടെ ബ്രിക്‌ രാഷ്ട്ര കൂട്ടായ്‌മ ഇനി  **ബ്രിക്‌സ്** (**BRICS**) എന്നപേരിലാണ്‌ അറിയപ്പെടുക.അംഗരാഷ്ട്രങ്ങൾക്കിടയിൽ സാമ്പത്തിക സഹകരണം മെച്ചപ്പെടുത്തുന്നതിന് ലെയ്‌സൺ ഗ്രൂപ് രൂപവത്കരിക്കാൻ ബ്രിക്‌സ് ഉച്ചകോടി മന്ത്രിതലയോഗം തീരുമാനിച്ചു. മുന്നാം  ഉച്ചകോടി ബഹു ധ്രുവത പ്രോത്സാഹിപ്പിക്കുന്നതിനുള്ള നിർദ്ദേശങ്ങളും, ലോക സമാധാനം, സുരക്ഷ, വികസനം ഉറപ്പാക്കൾ ഏന്നീ വിഷയങ്ങളും ചർച്ച ചെയ്തു. പരസ്പര സഹകരണത്തിലൂന്നി മുന്നേറാൻ അംഗ രാജ്യങ്ങൾക്കിടയിൽ ധാരണയായി. ഭീകരതയെ വിമർശിച്ചു, അതോടൊപ്പം ഭീകരതയെ നേരിടുന്നത്  അന്താരാഷ്ട്ര നിയമങ്ങൾക്ക്  അനുസൃതമായി വേണമെന്ന നിലപാട് സ്വീകരിക്കുകയും ചെയ്തു.

2023 ഓഗസ്റ്റിൽ ദക്ഷിണാഫ്രിക്കയിലെ ജൊഹാനസ്‌ബർഗ് വെച്ച് നടന്ന 15 ആമത് ഉച്ചകോടിയിൽ, അർജന്റീന, ഈജിപ്റ്റ്, ഇറാൻ, എത്യോപ്യ, സൗദി അറേബ്യ, ഐക്യ അറബ് എമിറേറ്റുകൾ എന്നീ ആറ് രാജ്യങ്ങളെ പുതിയ അംഗങ്ങളാകാൻ ക്ഷെണിച്ചതായി സിറിൽ റമഫോസ അറിയിച്ചു.പൂർണ അംഗത്വം 2024 ജനുവരി 1 മുതൽ പ്രാബല്യത്തിൽ വരും.

## ചരിത്രം
2006 സപ്തംബറിൽ ന്യൂയോർക്കിൽ ബ്രസീൽ, റഷ്യ, ഇന്ത്യ, ചൈന എന്നീ രാജ്യങ്ങളുടെ വിദേശകാര്യ മന്ത്രിമാർ പങ്കെടുത്ത യോഗം ചേർന്നു.

## പങ്കെടുത്തവർ
റഷ്യൻ പ്രസിഡന്റ്  ദിമിത്രി മെദ്വെദേവ്‎, ബ്രസീലിയൻ പ്രസിഡന്റ്  ദിൽമ റൗസഫ്, ദക്ഷിണാഫ്രിക്കൻ പ്രസിഡന്റ്  ജേക്കബ് സുമ, ഇന്ത്യൻ പ്രധാനമന്ത്രി മൻമോഹൻ സിംഗ്‌ എന്നിവരാണ്‌ 2011-ലെ ഉച്ചകോടിയിൽ പങ്കെടുത്തത്‌.

## '''ബ്രിക്സ് ബാങ്ക്'''

ബ്രസീൽ ,റഷ്യ, ഇന്ത്യ, ചൈന, ദക്ഷിണാഫ്രിക്ക എന്നീ ബ്രിക്സ് രാജ്യങ്ങളുടെ വികസന പ്രവർത്തനങ്ങൾക്ക് സാമ്പത്തിക സഹായം നൽകുക എന്ന ലക്ഷ്യത്തോടെ ഈ രാജ്യങ്ങൾ ചേർന്ന് 2014 ജൂലൈ 15 നു രൂപീകരിച്ച ഒരു ബാങ്കാണ് **ബ്രിക്സ് വികസന ബാങ്ക്** അഥവാ **ന്യൂ ഡെവലപ്മെൻറ് ബാങ്ക്** (എൻ.ഡി.ബി.)..ആഗോള സമ്പദ് വ്യവസ്ഥയിൽ അമേരിക്ക യുടെയും യൂറോപ്യൻ യൂണിയൻറെയും നേതൃത്വത്തിലുള്ള ലോകബാങ്കിനും അന്താരാഷ്ട്ര നാണയനിധിക്കും തുല്യമായി ഒരു ബാങ്കാണ് ബ്രിക്സ് രാജ്യങ്ങൾ ഇതിലൂടെ ലക്ഷ്യം വയ്ക്കുന്നത്. 5000 കോടി ഡോളറിൻറെ ($50 ബില്യൺ ) പ്രാരംഭ മൂലധനവുമായി പ്രവർത്തനമാരംഭിക്കുന്ന ബ്രിക്സ് ബാങ്കിൻറെ ആസ്ഥാനം ചൈനയിലെ ഷാങ്ഹായ് ആണ്.  .ബാങ്കിൻറെ ആദ്യത്തെ അധ്യക്ഷനായി കെ. വി. കാമത്ത് നിയമിക്കപ്പെട്ടു.അധ്യക്ഷൻറെ കാലാവധി 5 വർഷമാണ്..

## നിലവിലെ നേതാക്കൾ

## സ്രോതസ്സുകൾ
* http://www.pravasabhumi.com/index.php?option=com_content&view=article&id=688%3A2011-04-12-17-47-57&catid=122%3AInternational&Itemid=1
* http://www.madhyamam.com/news/68667/110413 

## അവലംബങ്ങൾ

വർഗ്ഗം:അന്താരാഷ്ട്ര സംഘടനകൾ
ധർമ്മലിംഗം ഉദയകുമാർ

ഇന്ത്യൻ രൂപയുടെ ചിഹ്നം രൂപകൽപ്പന ചെയ്ത ആൾ എന്ന നിലയിൽ ശ്രദ്ധേയനായ വ്യക്തിയാണ് **ധർമ്മലിംഗം ഉദയകുമാർ** (, , ). ഗുവാഹത്തി ഐഐടിയിലെ അസിസ്റ്റന്റ് പ്രഫസറാണ്‌ ഇദ്ദേഹം.രൂപയുടെ ചിഹ്നങ്ങളിൽ നിന്ന്‌ ലിസ്റ്റ്‌ ചെയ്യപ്പെട്ട അഞ്ചെണ്ണത്തിൽ നിന്നാണ്‌ ഇദ്ദേഹം തയ്യാറാക്കിയ ചിഹ്നം തിരഞ്ഞെടുത്തത്‌. ബോംബെ ഐഐടിയിലെ ഇൻഡസ്‌ട്രിയൽ ഡിസൈൻ സെന്ററിലാണ്‌ ഇദ്ദേഹം ഗവേഷണം നടത്തിയത്‌. കൊച്ചി-മുസിരിസ് ബിനാലെയുടെ ലോഗോയും ഇദ്ദേഹമാണ് രൂപകൽപ്പന ചെയ്തത്. 

## ജീവിതരേഖ
തമിഴ്‌നാട്ടുകാരനായ ഇദ്ദേഹം 1978 ഒക്ടോബർ 10 ന്‌ ചെന്നൈയിലാണ്‌ ജനിച്ചത്‌. മുൻ ഡി.എം.കെ എം.എൽ.എയായ എൻ. ധർമ്മലിംഗത്തിന്റെ മകനാണ്.

## അവലംബം


വർഗ്ഗം:അദ്ധ്യാപകർ
വർഗ്ഗം:1978-ൽ ജനിച്ചവർ
ഗ്ലൂമി സൺഡേ (ചലച്ചിത്രം)

നിക് ബാർകോവിൻറെ നോവലിനെ ഉപജീവിച്ച് റോൾഫ് ഷൂബെൽ 2003 ൽ സംവിധാനം ചെയ്ത ചലച്ചിത്രം. ലോകാരോഗ്യസംഘടനയുടെ കണക്കനുസരിച്ച് ലോകത്തിൽ ഏറ്റവും കൂടുതൽ ‍ ആത്മഹത്യ നടക്കുന്ന ഹംഗറിയുടെ സ്വന്തം ആത്മഹത്യാഗാനമായ ഗ്ലൂമി സൺഡേ പിറവിയെടുക്കാനുണ്ടായ സാമൂഹിക രാഷ്ട്രീയ സാഹചര്യങ്ങൾ വിശദീകരിക്കുകയാണ് ഊ ചലച്ചിത്രം.
1990കളിലെ ബുഡാപെസ്റ്റ് നഗരമാണ് ചിത്രത്തിൻറെ തുടക്കത്തിൽ. വൻകിട ജർമ്മൻ വ്യവസായിയായ ഹാൻസ് വിക്ക് എൺപതാം പിറന്നാൾ
ആഘോഷിക്കാൻ വേണ്ടി ബീഫ് റോളിന് പ്രശസ്‍തമായ സാബോ റെസ്റ്റോറൻറിൽ എത്തിച്ചേരുന്നു. പിയാനോയിൽ നിന്നുവരുന്ന ഗ്ലൂമി സൺഡേ കേട്ടിരുന്ന അയാൾ പിയാനോയുടെ മുകളിൽ ഇരുന്ന സുന്ദരിയുടെ രൂപം കണ്ട് കുഴഞ്ഞുവീഴുന്നു. പിന്നെ കാഴ്ച കൾ അറുപതുവർഷം പിന്നിലേക്ക്.
         
1930 കളിലെ നാസി അധിനിവേശത്തിനുമുന്പുള്ള ബുഡാപെസ്റ്റ് നഗരം. ജൂതനായ റെസ്റ്റോറൻറ് ഉടമ ലാസ്ലോ. മുഖ്യ പരിചാരികയായ ഇലോണ. പിയാനിസ്റ്റ് ആൻഡ്രോസ്. ഇവരുടെ ത്രികോണ പ്രണയം. ഇലോണയുടെ ജന്മദിനത്തിൻ ആൻഡ്രോസ് ഈണമിട്ടുപാടിയ ഗ്ലൂമി സൺഡേ പലരുടേയും ജീവനെടുക്കുന്നു. ഹാൻസ് വിക്കിൻറെ വിവാഹാഭ്യർത്ഥന ഇലോണ നിരസിച്ചു. ഡാന്യൂബ് നദിയിൽ ചാടി ആത്മഹത്യ ചെയ്യാൻ തുടങ്ങിയ അയാളെ ലാസ്ലോ രക്ഷിക്കുന്നു. എന്നെങ്കിലും പ്രത്യുപകാരം ചെയ്യുമെന്ന് പറഞ്ഞ് അയാൾ ജർമ്മനിയിലേക്ക് വണ്ടികയറി.
         
നാസി അധിനിവേശകാലത്ത് എസ്.എസ് ബ്രിഗേഡിൻറെ കമാൻററായ് തിരിച്ചുവന്ന അയാൾ ജൂതനായ ലാസ്ലോവിനോട് കരുണകാണിക്കുന്നില്ല. ഇതിനിടെ തൻറെ ഗാനം കേട്ട് ആളുകൾ ആത്മഹത്യചെയ്യുന്നതിൽ മനംനൊന്ത് ആൻഡ്രോസ് ആത്മഹത്യ ചെയ്യുന്നു.

ഇലോണയും മകനും ഹാൻസിനോട് പ്രതികാരം ചെയ്ത് ആയാളെ കൊന്നതാണ് എന്ന വസ്തുത ചിത്രത്തിൻറെ അവസാനം മാത്രം കാഴ്ചക്കാർക്ക് ബോധ്യപ്പെടുന്നു.

## അവലംബം


വർഗ്ഗം:ഹംഗേറിയൻ ചലച്ചിത്രങ്ങൾ
അഡ്വക്കേറ്റ് ജനറൽ

ഇന്ത്യൻ ബാർ  കൗൺസിൽ നിയമമനുസരിച്ച് അഭിഭാഷകരുടെ ഔദ്യോഗികമേധാവിയാണ് "**അഡ്വക്കേറ്റ് ജനറൽ”**. ഇന്ത്യൻ ഭരണഘടന 165-ാം വകുപ്പ് പ്രകാരം ഓരോ സംസ്ഥാനത്തിനും ഓരോ അഡ്വക്കേറ്റ് ജനറൽ ഉണ്ട്. ഭരണഘടനാപരമായി നമ്മുടെ രാജ്യത്ത് ഓരോ സംസ്ഥാനത്തും നിർബന്ധമായി ഉണ്ടായിരിക്കേണ്ട പരമോന്നത നിയമോദ്യോഗസ്ഥനാണ് അതത് സംസ്ഥാനത്തിലെ അഡ്വക്കേറ്റ് ജനറൽ. അദ്ദേഹം ഇന്ത്യയുടെ അറ്റോർണി ജനറലുമായി ബന്ധപ്പെട്ടിരിക്കുന്നു.

## നിയമനം
മന്ത്രിസഭയുടെ ഉപദേശപ്രകാരം ഈ ഉദ്യോഗസ്ഥനെ അതതു സംസ്ഥാനത്തെ ഗവർണറാണ് നിയമിക്കുന്നത്. ഇന്ത്യൻ ഭരണഘടനയിലും മറ്റു നിയമങ്ങളിലും അഗാധ പാണ്ഡിത്യവും ഹൈക്കോടതി ജഡ്ജി ആയിരിക്കാൻ യോഗ്യതയുമുള്ള അഭിഭാഷകനാണ് ഓരോ സംസ്ഥാനത്തും അഡ്വക്കേറ്റ് ജനറലായി നിയമിക്കപ്പെടുന്നത്. ഓരോ സംസ്ഥാനത്തിലെയും ഗവർണറുടെ നിയമോപദേഷ്ടാവാണ് അഡ്വക്കേറ്റ് ജനറൽ. സംസ്ഥാന ഹൈക്കോടതികളിൽ ജഡ്ജിമാരായി നിയമിക്കപ്പെടുവാൻ യോഗ്യതയുള്ളവർക്കു മാത്രമേ അഡ്വക്കേറ്റ് ജനറലാകാൻ അർഹതയുള്ളൂ. മറ്റൊരു വിധത്തിൽ പറഞ്ഞാൽ, അദ്ദേഹം ഒരു ഇന്ത്യൻ പൗരനായിരിക്കണം. കൂടാതെ പത്ത് വർഷം ജുഡീഷ്യൽ ഓഫീസ് അല്ലെങ്കിൽ പത്ത് വർഷമായി ഒരു ഹൈക്കോടതി അഭിഭാഷകനായിരിക്കണം.

## കാലാവധി
അഡ്വക്കേറ്റ് ജനറലിന്റെ കാലാവധി ഭരണഘടന പ്രകാരം നിശ്ചയിച്ചിട്ടില്ല. ഗവർണർ നിശ്ചയിക്കുന്ന ശമ്പളത്തിൽ, അദ്ദേഹത്തിന് വിശ്വാസമുള്ളിടത്തോളം കാലം, ഒരാൾക്ക് ഈ ഉദ്യോഗം വഹിക്കാവുന്നതാണ്. അഡ്വക്കേറ്റ് ജനറലിന്റെ ഔദ്യോഗികകാലാവധിക്ക് പ്രായവും പരിധിയും നിശ്ചയിച്ചിട്ടില്ല. ഒരു മന്ത്രിസഭയുടെ ആരംഭത്തിൽ നിയമിക്കപ്പെടുന്ന അഡ്വക്കേറ്റ് ജനറൽ ആ മന്ത്രിസഭയുടെ കാലാവധി അവസാനിക്കുന്നതുവരെ പ്രസ്തുത പദവിയിൽ തുടരുകയാണ് പതിവ്. ഗവർണറുടെ വിശ്വാസമെന്നു പറയുന്നത് അതതുകാലത്ത് അധികാരത്തിൽ വരുന്ന ഗവൺമെന്റിന്റെ വിശ്വാസമാണ്. അദ്ദേഹത്തെ നീക്കം ചെയ്യുന്നതിനുള്ള നടപടിക്രമങ്ങളും കാരണങ്ങളും ഭരണഘടനയിൽ അടങ്ങിയിട്ടില്ല. എന്നാൽ ഗവർണർക്ക് അദ്ദേഹത്തെ എപ്പോൾ വേണമെങ്കിലും നീക്കം ചെയ്യാൻ കഴിയും. അതുപോലെ, ഗവർണർക്ക് രാജിക്കത്ത് സമർപ്പിച്ച് അദ്ദേഹത്തിനും സ്ഥാനമൊഴിയാം.

## ചുമതലകൾ
ഒരു അഡ്വക്കേറ്റ് ജനറലിന് ഭാരിച്ചതും സങ്കീർണങ്ങളുമായ നിരവധി ചുമതലകളാണ് നിർവഹിക്കാനുള്ളത്. പ്രധാനമായും സംസ്ഥാന ഗവൺമെന്റിന്റെ നിയമോപദേഷ്ടാവാണ് അദ്ദേഹം. 

* ഹൈക്കോടതി ആവശ്യപ്പെടുകയാണെങ്കിൽ വളരെ പ്രാധാന്യമുള്ള കേസുകളിൽ ഹൈക്കോടതിയെ സഹായിക്കുക, 
* സംസ്ഥാന ഗവൺമെന്റ് കക്ഷിയായി ഹൈക്കോടതിയിലും സുപ്രീംകോടതിയിലും വരുന്ന കേസുകളിൽ ഹാജരായി യഥാവിധി നടത്തുക, 
* ഗവർണർ ആവശ്യപ്പെടുന്ന പക്ഷം അദ്ദേഹത്തിന് നിയമോപദേശം നൽകുക, 
* സംസ്ഥാന ഗവൺമെന്റ് ആവശ്യപ്പെടുന്ന അവസരത്തിൽ നിയമനിർമ്മാണ സഭയിൽ ഒരു മന്ത്രിയെ പോലെ നടപടികളിൽ പങ്കെടുക്കുക

* ഭരണഘടനാപരമായും അതത് കാലത്ത് നിലനിൽക്കുന്ന നിയമപ്രകാരവുമായ ചുമതലകളും കടമകളും നിറവേറ്റുക തുടങ്ങിയവയാണ് അഡ്വക്കേറ്റ് ജനറലിൽ അർപ്പിതമായ പ്രധാനജോലികൾ. 

അതതു സംസ്ഥാനനിയമസഭയിൽ ഹാജരാകുന്നതിനും ആവശ്യാനുസരണം പ്രത്യേക നിയമകാര്യങ്ങളെ സംബന്ധിച്ച് സഭയെ അഭിസംബോധനചെയ്ത് സംസാരിക്കുന്നതിനും അഡ്വക്കേറ്റ് ജനറലിന് അധികാരമുണ്ട്. സംസ്ഥാന നിയമസഭയിലെ അംഗത്തിന് ലഭ്യമായ എല്ലാ ആനുകൂല്യങ്ങളും ഇളവുകളും അദ്ദേഹത്തിനും ലഭിക്കുന്നു. എന്നാൽ നിയമസഭയിൽ ഇദ്ദേഹത്തിന് വോട്ടവകാശമുണ്ടായിരിക്കുന്നതല്ല.

ഇതേ സ്വഭാവത്തോടുകൂടി യൂണിയൻ ഗവൺമെന്റിനെ ഉപദേശിക്കുന്നതിനും മറ്റുമായി കേന്ദ്രത്തിൽ അറ്റോർണി ജനറൽ ഒഫ് ഇന്ത്യ എന്ന പേരിൽ ഒരു ഉദ്യോഗസ്ഥൻ ഉണ്ട്. 

## അവലംബം

*അഡ്വക്കേറ്റ് ജനറൽ
*ഒഫീഷ്യൽ വെബ്സൈറ്റ് അഡ്വക്കേറ്റ് ജനറൽ കേരളം 
*അഡ്വക്കേറ്റ് ജനറൽ കേരളം

വർഗ്ഗം:നിയമവുമായി ബന്ധപ്പെട്ട ജോലികൾ
തോലേരി

പയ്യോളിയിലെ ഒരു ഗ്രാമമാണ് **തോലേരി**. പയ്യോളി പേരാമ്പ്ര റോഡിലാണ് തോലേരി സ്ഥിതി ചെയ്യുന്നത്.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
മുനമ്പം

കേരളത്തിലെ എറണാകുളം ജില്ലയിലെ എകദേശം 26 കിലോമീറ്റർ നീളവും ശരാശരി 5 കിലോമീറ്റർ വീതിയുമുള്ള വൈപ്പിൻ ദ്വീപിന്റെ വടക്കേയറ്റമാണ് **മുനമ്പം**. കൊച്ചിയുടെ ഒരു പ്രാന്തപ്രദേശമായ മുനമ്പം, വൈപ്പിൻ ദ്വീപിന്റെ വടക്കേയറ്റത്ത്, പടിഞ്ഞാറ് അറബിക്കടൽ, കിഴക്ക് പെരിയാർ, വടക്ക് കടലിന്റെ ഒരു മുഖം എന്നിവയാൽ വലയം ചെയ്യപ്പെട്ടിരിക്കുന്നു. ഇവിടുത്തെ നിവാസികളുടെ പ്രധാന തൊഴിൽ മത്സ്യബന്ധനവും അനുബന്ധ പ്രവർത്തനങ്ങളുമാണ് മുനമ്പം മുസിരിസ് ബീച്ചിൽ നിന്ന് കാണാൻ കഴിയുന്ന പെരിയാർ ജില്ലയിലെ പ്രധാന നദീമുഖമാണിത്. വൈപ്പിനിൽ നിന്ന് നോക്കിയാൽ കൊച്ചി തുറമുഖത്തിന്റെ മറുവശത്ത് ഫോർട്ട് കൊച്ചി കാണുന്നതുപോലെ, മുനമ്പത്ത് നിന്ന് നോക്കിയാൽ മുനമ്പം തുറമുഖത്തിന്റെ മറുവശത്ത് കാണുന്നത് തൃശൂർ ജില്ലയിലുള്ള അഴീക്കോട് എന്ന സ്ഥലമാണ്.

സർക്കാർ ഉടമസ്ഥതയിലുള്ള ഒരു പ്രധാന മത്സ്യബന്ധന തുറമുഖം സ്ഥിതിചെയ്യുന്നതിന്റെ പേരിൽ എറണാകുളം, തൃശൂർ ജില്ലകളിൽ മുനമ്പം പ്രസിദ്ധമാണ്. മുനമ്പത്തും സമീപ ഗ്രാമങ്ങളിലും ധാരാളം ബോട്ട് നിർമ്മാണ യാർഡുകൾ പ്രവർത്തിക്കുന്നു.

## തർക്കഭൂമി
2019 മുതൽ ഈ ഗ്രാമം ഒരു വിവാദത്തിന്റെ നടുവിലാണ്. എറണാകുളം ജില്ലയിലെ മുനമ്പം തീരത്ത് 404 ഏക്കർ വിസ്തൃതിയുള്ള മുനമ്പത്തെ 600 ഓളം ക്രിസ്ത്യൻ, ഹിന്ദു കുടുംബങ്ങൾ തലമുറകളായി താമസിക്കുന്ന ഭൂമിയിലാണ് തർക്കം നിലനിൽക്കുന്നത്. ഇവിടെ 600 ഓളം ക്രിസ്ത്യൻ, ഹിന്ദു കുടുംബങ്ങൾ തലമുറകളായി താമസിക്കുന്നു. 1950 മുതലുള്ള ഒരു വഖഫ് രേഖ ഉദ്ധരിച്ചുകൊണ്ട്  2019 ൽ വഖഫ് ബോർഡ് മുനമ്പത്തെ ഭൂമിയുടെ ഉടമസ്ഥാവകാശം അവകാശപ്പെട്ടു. കോഴിക്കോട്ടെ ഒരു വിദ്യാഭ്യാസ സ്ഥാപനത്തിന് വഖഫ് (ഇസ്ലാമിക നിയമപ്രകാരം ഒരു ഒഴിച്ചുകൂടാനാവാത്ത ട്രസ്റ്റ്) ആയി നൽകിയതായി പറയപ്പെടുന്ന സ്വത്തിന്റെ ഉടമസ്ഥാവകാശം കേരള സംസ്ഥാന വഖഫ് ബോർഡ് അവകാശപ്പെട്ടു. പിന്നീടുള്ള കാലത്ത് ഈ സ്ഥാപനത്തിൽ നിന്ന് ഭൂമി വാങ്ങിയ വ്യക്തികളുടെ പിൻഗാമികൾക്ക് കുടിയൊഴിപ്പിക്കൽ നേരിടേണ്ടിവരുമെന്ന ഭീതിയിലാണ് പ്രദേശവാസികൾ.

2025 ഒക്ടോബർ 10-ന്, ഭൂമിയെ വഖഫ് ആയി തിരിച്ചറിഞ്ഞ വഖഫ് ബോർഡിന്റെ 2019 ലെ പ്രഖ്യാപനം "നിയമവിരുദ്ധവും" വഖഫ് നിയമങ്ങളിലെ നിരവധി വ്യവസ്ഥകളുടെ "പ്രത്യക്ഷ ലംഘനവുമാണ്" എന്ന് ഡിവിഷൻ ബെഞ്ച് വിധിച്ചു.

## മറ്റു വിവരങ്ങൾ
### ചരിത്രം
പ്രളയത്തിൽ നിന്നുമാണ് മുനമ്പം രൂപപ്പെട്ടത് എന്ന് പറയപ്പെടുന്നു. 1341 പെരിയാറിൽ ഉണ്ടായ ഒരു പ്രളയത്തിൻറെ ഫലമായിട്ടാണ് മുനമ്പം അടങ്ങുന്ന വൈപ്പിൻകരയുടെ ഉത്ഭവം എന്ന് കരുതുന്നു. മൂന്നു വശവും വെള്ളത്താൽ ചുറ്റപ്പെട്ടെ വീതി കുറഞ്ഞ കരയുടെ കൂര്ത്ത അറ്റത്തതിനെ മുനമ്പ്‌ എന്ന് പറയുന്നു. ഇതിൽ നിന്നാണ് മുനമ്പം എന്ന പേര് സിദ്ധിച്ചതെന്നു പറയപ്പെടുന്നു.

മണ്ണടിഞ്ഞ് ആഴം കുറഞ്ഞുപോയ മുനമ്പം തുറമുഖത്തിന്റെ പഴയ പേരാണ് മുസരീസ്.   കൊടുങ്ങല്ലൂർ തുറമുഖം എന്ന പേരിലും ഈ തുറമുഖം അറിയപ്പെടുന്നുണ്ട്.

### തൊഴിൽ
മത്സ്യബന്ധനമാണ് ഇവിടത്തെ ജനങ്ങളുടെ പ്രധാന ജീവിതമാർഗ്ഗം. മുനമ്പം മത്സ്യബന്ധന ഹാർബർ ഇവിടെയാണ് നിലകൊള്ളുന്നത്.

## പ്രധാന ആകർഷണകേന്ദ്രങ്ങൾ

# പള്ളിപ്പുറം കോട്ട എന്ന ആയക്കോട്ട
# മുനമ്പം കടപ്പുറം
# പള്ളിപ്പുറം മഞ്ഞുമാതാവിന്റെ പള്ളി
കിഴിശ്ശേരി

മലപ്പുറം ജില്ലയുടെ വടക്ക് പടിഞ്ഞാറ് ഭാഗത്ത് സ്ഥിതി ചെയ്യുന്ന കുഴിമണ്ണ പഞ്ചായത്തിലെ ഒരു ഗ്രാമമാണ് **കിഴിശ്ശേരി**. പ്രശസ്ത സഞ്ചാരസാഹിത്യകാരനായ മൊയ്തു കിഴിശ്ശേരി ഈ ഗ്രാമത്തിലാണ് ജനിച്ചത്.
തൃപ്പനച്ചി ഉസ്താദും മുഹ്യദ്ധീൻ മുസ്ലിയാരും തുടങ്ങിയ സൂഫി വര്യർ അന്ത്യ വിശ്രമം കൊള്ളുന്നതും സമീപപ്രദേശത്താണ്.
തൃപ്പനച്ചി ഉസ്താദ് സ്മാരക ഇസ്ലാമിക് കോളേജും  ഇസ്സ്സത്ത് ഇസ്ലാമിക്‌ എഡ്യൂക്കേഷൻ സെൻഡറും അൽ അൻസ്വാരും ഈ നാടിന്റെ മൂല്യങ്ങളേ കാത്തു നിർത്തുന്നതിൽ വല്ല്യ പങ്കു വാഹിക്കുന്നു. മലപ്പുറം ജില്ലയിലെ രണ്ടു പ്രധാന അടക്ക മാർക്കറ്റുകളിൽ ഒന്നു കിഴിശ്ശേരിയിലാണ് ഉള്ളത് ഇസ്സ്സത്തിന് അടുത്ത് കാള പൂട്ട് കാലങ്ങളായി നടക്കുന്ന ഒരു മൈതാനമുണ്ട്.

## വിദ്യാഭ്യാസ സ്ഥാപനങ്ങൾ
കുഴിമണ്ണ പഞ്ചായത്തിൽ ഇന്ന് നിലവിലുള്ള ഏറ്റവും പഴക്കമുള്ള വിദ്യാലയം 1920 ജൂൺ മാസം പ്രവർത്തനമാരംഭിച്ച കിഴിശ്ശേരി ജി.എൽ.പി.സ്കൂളാണ്.

## ഇതും കാണുക
കുഴിമന പ്രശസ്ത സാഹിത്യകാരൻ ഇ പി പവിത്രനും എച്ച്ഐ സി പി സുരേഷ് ബാബുവും കെ രാജേന്ദ്രനും ചിത്രകാരൻ സുധാകരനും ജന്മംകൊണ്ട് കിഴിശ്ശേരിക്കാരാണ്' ഗായകൻ എ കെ വിജയനും സി എൻ .മുരളീധരനും  ഇവിടെ ജീവിക്കുന്നു

## അവലംബം


വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഗ്രെഷമിന്റെ നിയമം

സർക്കാർ കൃത്രിമമായി ഒരു നാണയത്തിന്റെ മൂല്യം കൂട്ടിയും മറ്റൊന്നിന്റെ മൂല്യം കുറച്ചും നിശ്ചയിക്കുമ്പോൾ, കുറഞ്ഞ മൂല്യം നിശ്ചയിക്കപ്പെട്ട നാണയം പൂഴ്ത്തിവയ്ക്കപ്പെട്ട് പ്രചാരത്തിൽ നിന്ന് പിൻവാങ്ങുകയും അധികമൂല്യം നിശ്ചയിക്കപ്പെട്ടത് വൻതോതിൽ പ്രചരിക്കുകയും ചെയ്യും എന്ന സാമ്പത്തികശാസ്ത്ര തത്ത്വമാണ് **ഗ്രെഷമിന്റെ നിയമം** (Gresham's Law) എന്നറിയപ്പെടുന്നത്. "മോശം പണം നല്ല പണത്തെ തുരത്തുന്നു" എന്നാണ് ഈ നിയമത്തിന്റെ ഏറെ പ്രചാരമുള്ള സാമാന്യഭാഷ്യം.  എങ്കിലും "വിനിമയ നിരക്ക് നിയമം മൂലം ഉറപ്പിച്ചാൽ, മോശം പണം നല്ല പണത്തെ തുരത്തും" എന്നു പറയുന്നതിലാണ് കൂടുതൽ കൃത്യതയുള്ളത്.

രണ്ടു മൂല്യമുള്ള വസ്തുക്കൾ ഉപയോഗിച്ചുള്ള നാണയങ്ങൾ നിലവിലിരിക്കെ, രണ്ടിനും നിയമപരമായി ഒരേ മുഖമൂല്യം കല്പിക്കപ്പെടുന്ന  അവസ്ഥയിലാണ് ഗ്രെഷമിന്റെ നിയമം കൂടുതലും പ്രസക്തമാകുന്നത്.  കൃത്രിമമായി അധികവില നിശ്ചയിക്കപ്പെട്ട നാണയം അല്പവില കല്പിക്കപ്പെട്ട നാണയത്തെ വിപണിയിൽ നിന്നു തുരത്തുന്നു. കൃത്രിമമായ വിലനിയന്ത്രണത്തിന്റെ പ്രത്യാഘാതങ്ങളിൽ ഒന്നാണിത്.

ഇംഗ്ലണ്ടിൽ ട്യൂഡർ രാജവാഴ്ചക്കാലത്തെ പണമിടപാടുകാരനായിരുന്ന തോമസ് ഗ്രെഷം  (1519–1579) എന്നയാളുടെ പേരിലാണ് ഈ തത്ത്വം അറിയപ്പെടുന്നത്.   എങ്കിലും ഗ്രെഷമിനും 40 വർഷം മുൻപ് പോളണ്ടിൽ നിക്കോളാസ് കോപ്പർനിക്കസ് ഇതിനെക്കുറിച്ച് പറഞ്ഞിട്ടുള്ളതിനാൽ ആ രാജ്യത്ത് ഇത് "കോപ്പർനിക്കസ്-ഗ്രെഷം നിയമം' എന്നാണറിയപ്പെടുന്നത്.  കോപ്പർനിക്കസിനും മുൻപ് 14-ആം നൂറ്റാണ്ടിൽ നിക്കോൾ ഓറെസ്മേയും ഈ പ്രതിഭാസം ശ്രദ്ധിച്ചിട്ടുണ്ട്.  നല്ല നാണയത്തേക്കാളധികം മോശം നാണയം പ്രചരിക്കുന്ന പ്രതിഭാസം ക്രി.മു. അഞ്ചാം നൂറ്റാണ്ടിന്റെ അവസാനത്തിൽ ഗ്രീക്കു ഹാസ്യനാടകകൃത്ത് അരിസ്റ്റോഫെനിസ് അദ്ദേഹത്തിന്റെ "തവളകൾ" എന്ന നാടകത്തിലും സൂചിപ്പിക്കുന്നുണ്ട്.  "അഥൻസിന്റെ അഭിമാനമായ തികവുറ്റ നാണയങ്ങൾ ഒരിക്കലും ഉപയോഗിക്കപ്പെടാതിരിക്കുമ്പോൾ, ക്ഷുദ്രമായ പിത്തളനാണയങ്ങൾ എല്ലാവരുടേയും കൈകളിലൂടെ കടന്നു പോകുന്നു" എന്നാണ് അദ്ദേഹം എഴുതിയത്.

## അവലംബം
വാൾട്ടർ ബ്രൂണിങ്

ലോകത്ത് ഏറ്റവും കൂടുതൽ കാലം ജീവിച്ച പുരുഷനും ഏറ്റവും പ്രായമുള്ള രണ്ടാമത്തെ വ്യക്തിയുമാണ് **വാൾട്ടർ ബ്രൂണിങ്** (സെപ്റ്റംബർ 21, 1896 – ഏപ്രിൽ 14, 2011). ഇക്കാരണത്താൽ ഇദ്ദേഹം ഗിന്നസ് ബുക്കിൽ സ്ഥാനം നേടിയിരുന്നു. 2011 ഏപ്രിൽ 14 - ന് വാർദ്ധഖ്യസഹജമായ അസുഖം മൂലം അന്തരിച്ചു. 

അമേരിക്കയിലെ മിനെസോട്ടയിലെ ബെൽറോസിൽ 1896-ൽ ജോൺ ബ്രൂണിങ്  കോറ മൈയുടെയും മകനായി ജനിച്ചു. റെയിൽവേ വിഭാഗത്തിൽ ജീവനക്കാരനായിരുന്നു ബ്രൂണിങ്. 2009 ലാണ് ഇദ്ദേഹം ലോകത്തെ ഏറ്റവും പ്രായം ചെന്ന പുരുഷനായി ഗിന്നസ് ബുക്കിൽ സ്ഥാനം നേടിയത്. ടെലിഗ്രാഫ് ഓപ്പറേറ്ററായിരുന്ന ഓനസ് ട്വോകിയാണ് ബ്രൂണിങിന്റെ ഭാര്യ (മരണം - 1957). 

## അവലംബം

## പുറത്തേക്കുള്ള കണ്ണികൾ

*Validated Living Supercentenarians 
*The Oldest Human Beings
*Great Falls Tribune's Breuning home page, with interactive timeline, photos, video, articles, links 
*Walter Breuning interviewed on KRTV and on CBS 
*Video of Walter reflecting on being one of the oldest male U.S. citizens
*Great Falls' Walter Breuning, one of world's oldest men, turns 111
* Report on Walter's 112th Birthday
*''News Hour with Jim Lehrer'' interview with Walter Breuning 

വർഗ്ഗം:1896-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:സെപ്റ്റംബർ 21-ന് ജനിച്ചവർ
വർഗ്ഗം:ഏപ്രിൽ 14-ന് മരിച്ചവർ
വിസ്മയ പാർക്ക്

കേരളത്തിലെ കണ്ണൂർ  ജില്ലയിലെ ഒരു വിനോദകേന്ദ്രമാണ് പറശ്ശിനിക്കടവിലെ **വിസ്മയ പാർക്ക്**. 2000 ത്തിൽ സ്ഥാപിതമായ ഒരു സഹകരണ സ്ഥാപനമായ മലബാർ ടൂറിസം ഡവലപ്‌മെന്റ് കൊ-ഓപ്പറേറ്റീവ് ലിമിറ്റഡ് എന്ന സ്ഥാപനത്തിന്റെ മേൽനോട്ടത്തിലാണ് പാർക്കിന്റെ പ്രവർത്തനങ്ങൾ.  കണ്ണൂരിൽ നിന്ന് 18 കിലോമീറ്ററും  തളിപ്പറമ്പിൽ നിന്ന് 8 കിലോമീറ്ററും ദൂരത്തിൽ പറശ്ശിനിക്കടവിലാണ് പാർക്ക്.

## എത്തിച്ചേരാനുള്ള വഴി
*ദേശീയപാതയിൽ കണ്ണൂരിനും തളിപ്പറമ്പിനും മദ്ധ്യഭാഗത്തായുള്ള മാങ്ങാട്ട് പറമ്പ് നിന്നും 3 കിലോമീറ്റർ പറശ്ശിനിക്കടവ് റോഡിൽ സഞ്ചരിച്ചാൽ ഇവിടെ എത്താം
*മയ്യിൽ കാട്ടാമ്പള്ളി റോഡിൽ നിന്നും പറശ്ശിനിക്കടവു വഴി ഇവിടെ എത്താം
[right|thumb|220px|[മഴവെള്ളസംഭരണി]]
വിസ്മയ പാർക്കിന്റെ പ്രവർത്തനത്തിനാവശ്യമായ വെള്ളംമുഴുവൻ ശേഖരിക്കുന്നത് മഴവെള്ളസംഭരണിയിൽനിന്നുമാണ്
## ചിത്രശാല

## അവലംബം


വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
വർഗ്ഗം:കേരളത്തിലെ വിനോദസഞ്ചാരം
വർഗ്ഗം:ഇന്ത്യയിലെ ജലപാർക്കുകൾ
വർഗ്ഗം:കേരളത്തിലെ അമ്യൂസ്മെന്റ് പാർക്കുകൾ
4ജി

അതിവേഗ ഡാറ്റ കൈമാറ്റം സാധ്യമാക്കുന്ന നാലാം തലമുറ സാങ്കേതികവിദ്യയാണ് **4ജി**. 3ജിയെ അപേക്ഷിച്ച് കൂടതൽ വേഗതയിലും ഗുണമേന്മയിലും ഡാറ്റാ കൈമാറ്റം 4ജിയിൽ സാധ്യമാകുന്നു. മൊബൈൽ ബ്രോഡ്ബാൻഡ് 4ജി മുഖേന നൽകുവാൻ സാധിക്കും. 3ജിയിൽ നിന്നും ഇതിനെ വ്യത്യസ്തമാക്കുന്നത് വേഗതയാണ്. തന്മൂലം ഹൈഡെഫനിഷൻ ടിവി, ത്രിമാന ചലച്ചിത്രങ്ങൾ, ഐപി ടെലിഫോണി എന്നിവ നൽകുവാൻ 4ജി മുഖേന സാധിക്കും. രണ്ട് 4ജി സങ്കേതങ്ങളാണ് ഇപ്പോൾ വന്നിട്ടുള്ളത്. മൊബൈൽ വൈ-മാക്സ് (Wimax), ലോങ്-ടേം ഇവല്യൂഷൻ (LTE) എന്നിവയാണവ.

എന്നിരുന്നാലും, 2010 ഡിസംബറിൽ ഐടിയു(ITU) ലോംഗ് ടേം എവല്യൂഷൻ (LTE), വേൾഡ് വൈഡ് ഇന്റർഓപ്പറബിലിറ്റി ഫോർ മൈക്രോവേവ് ആക്‌സസ് (WiMAX), ഇവോൾവ്ഡ് ഹൈ സ്പീഡ് പാക്കറ്റ് ആക്സസ് (Evolved High Speed Packet Access-HSPA+) എന്നിവ ഉൾപ്പെടുത്തി 4ജിയുടെ നിർവചനം പുതുക്കി.

ആദ്യ റിലീസ് വൈ-മാക്സ് സ്റ്റാൻഡേർഡ് 2006-ൽ ദക്ഷിണ കൊറിയയിൽ വാണിജ്യപരമായി അവതരിപ്പിച്ചു, അതിനുശേഷം ലോകത്തിന്റെ മിക്ക ഭാഗങ്ങളിലും ഇത് വിന്യസിച്ചു.

2009-ൽ നോർവേയിലെ ഓസ്ലോ, സ്വീഡനിലെ സ്റ്റോക്ക്ഹോം എന്നിവിടങ്ങളിൽ ആദ്യ റിലീസ് എൽടിഇ സ്റ്റാൻഡേർഡ് വാണിജ്യപരമായി വിന്യസിച്ചു, അതിനുശേഷം ലോകത്തിന്റെ മിക്ക ഭാഗങ്ങളിലും ഇത് വിന്യസിച്ചു. എന്നിരുന്നാലും, ആദ്യ-റിലീസ് പതിപ്പുകൾ 4ജി ആയി പരിഗണിക്കണമോ എന്നത് ചർച്ച ചെയ്യപ്പെട്ടിട്ടുണ്ട്. ഇന്റർനാഷണൽ ടെലികമ്മ്യൂണിക്കേഷൻ യൂണിയൻ (ITU) ആണ് 4ജി വയർലെസ് സെല്ലുലാർ സ്റ്റാൻഡേർഡ് നിർവചിച്ചത്, കൂടാതെ ട്രാൻസ്മിഷൻ സാങ്കേതികവിദ്യയും ഡാറ്റ വേഗതയും ഉൾപ്പെടെയുള്ള സ്റ്റാൻഡേർഡിന്റെ പ്രധാന സവിശേഷതകൾ എന്തൊക്കെയാണെന്ന് വ്യക്തമാക്കുന്നു.

വയർലെസ് സെല്ലുലാർ സാങ്കേതികവിദ്യയുടെ ഓരോ തലമുറ കഴിയുന്തോറും ബാൻഡ്‌വിഡ്ത്ത് വേഗതയും നെറ്റ്‌വർക്ക് ശേഷിയും വർദ്ധിച്ച് വന്നു. 4ജി ഉപയോക്താക്കൾക്ക് 100 Mbit/s വരെ വേഗത ലഭിക്കുന്നു, അതേസമയം 3G പരമാവധി വേഗത 14 Mbit/s മാത്രമേ കിട്ടുന്നുള്ളു.

2021-ലെ കണക്കനുസരിച്ച്, ലോകമൊട്ടാകെയുള്ള മൊബൈൽ ടെലികമ്മ്യൂണിക്കേഷൻ ടെക്നോളജീസ് മാർക്കറ്റിന്റെ 58% 4ജി സാങ്കേതികവിദ്യ കൈയടക്കുന്നു.
## സാങ്കേതിക അവലോകനം
2008 നവംബറിൽ, ഇന്റർനാഷണൽ ടെലികമ്മ്യൂണിക്കേഷൻ യൂണിയൻ-റേഡിയോ കമ്മ്യൂണിക്കേഷൻസ് സെക്ടർ (ITU-R) 4ജി സ്റ്റാൻഡേർഡുകൾക്കായുള്ള ഒരു കൂട്ടം റിക്വയർമെന്റ്സ് എന്തൊക്കെയാണെന്ന് വ്യക്തമാക്കി, ഇന്റർനാഷണൽ മൊബൈൽ ടെലികമ്മ്യൂണിക്കേഷൻസ് അഡ്വാൻസ്ഡ് (IMT-അഡ്വാൻസ്ഡ്) സ്പെസിഫിക്കേഷൻ എന്ന് നാമകരണം ചെയ്തു, ഉയർന്ന മൊബിലിറ്റി കമ്മ്യൂണിക്കേഷനായി (ട്രെയിനുകളിൽ നിന്നും കാറുകളിൽ നിന്നും) സെക്കൻഡിൽ 100 മെഗാബിറ്റ് (Mbit/s) (=12.5 മെഗാബൈറ്റ്സ്) സെക്കൻഡിൽ 1 ഗിഗാബൈറ്റ് (Gbit/s) കുറഞ്ഞ മൊബിലിറ്റി ആശയവിനിമയത്തിന് 4ജി സേവനത്തിനുള്ള പീക്ക് സ്പീഡ് റിക്വയർമെന്റ്സ് ക്രമീകരിക്കുന്നു (ഉദാഹരണത്തിന് കാൽനടയാത്രക്കാരും ഉപയോക്താക്കളും).
## അവലംബം

## പുറത്തേക്കുള്ള കണ്ണികൾ
* 3GPP LTE Encyclopedia
* Nomor Research: White Paper on LTE Advance the new 4G standard 
*  (118kb)
* Sajal Kumar Das, John Wiley & Sons (April 2010): "Mobile Handset Design", ISBN 978-0-470-82467-2
* 
* 
* 
* 
* 
* 
* 
* 

        
        
        
        
        

വർഗ്ഗം:വാർത്താവിനിമയം
അപ്പൊക്കാലിപ്റ്റൊ

മെൽ ഗിബ്‌സൺ സംവിധാനം നിർവഹിച്ച ഒരു ഐതിഹാസിക അമേരിക്കൻ ചലച്ചിത്രമാണ് **അപ്പൊക്കാലിപ്റ്റൊ**. 2006 - ലാണ് ഈ ചിത്രം പുറത്തിറങ്ങിയത്. ഗിബ്സണും ഫർഹദ് സഫീനിയയും ചേർന്ന് തിരക്കഥ രചിച്ച ചിത്രത്തിന്റെ നിർമ്മാണവും സംവിധാനവും നിർവഹിച്ചത് മെൽ ഗിബ്‌സൺ തന്നെയാണ് . മെക്സിക്കോയിലെ യുക്കാറ്റാൻ ഉപദ്വീപിൽ മായൻ  കാലഘട്ടത്തിന്റെ അന്ത്യത്തിൽ സംഭവിക്കുന്ന ഒരു കഥയായാണ് ഈ ചിത്രം. റൂഡി യംഗ്‌ബ്ലഡ്, റൗൾ ട്രൂജില്ലോ, മെയ്‌റ സെർബുലോ, ഡാലിയ ഹെർണാണ്ടസ്, ജെറാർഡോ തരാസീന, ജോനാഥൻ ബ്രൂവർ, റോഡോൾഫോ പലാസിയോസ്, ബെർണാഡോ റൂയിസ് ജുവാറസ്, അമ്മേൽ റോഡ്രിഗോ മെൻഡോസ, റിക്കാർഡോ ഡയസ് മെൻഡോസ, ഇസ്രായേൽ കോൺട്രേറാസ് എന്നിവരുൾപ്പെടെ തദ്ദേശീയരും മെക്‌സിക്കൻ സ്വദേശികളുമായ വലിയൊരു താരനിര ഈ ചിത്രത്തിലുണ്ട്. ഒരു മീസോഅമേരിക്കൻ ഗോത്രവർഗ്ഗക്കാരൻ തന്റെ ഗ്രാമം തകർക്കപ്പെട്ടതിനുശേഷം മനുഷ്യക്കുരുതിയെ അതിജീവിച്ച് തന്റെ ഭാര്യയെയും കുട്ടിയെയും രക്ഷിക്കുന്നതാണ് ഈ ചിത്രത്തിന്റെ ഉള്ളടക്കം.

## അവലംബം

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ
മൈക്കൽ ദ സാങ്ക്‌റ്റിസ്‌

റോമൻ കത്തോലിക്കാ സഭയിലെ ഒരു വിശുദ്ധനാണ് **മൈക്കൽ ദ സാങ്ക്‌റ്റിസ്‌**(സെപ്റ്റംബർ 29, 1591 – ഏപ്രിൽ 10, 1625). നിഷ്‌ക്കളങ്ക ജീവിതത്തിന്റെ വക്താവും അത്യത്ഭുതകരമായ ധ്യാനത്തിന്റെ ഉടമയുമായാണ് റോമൻ രക്തസാക്ഷിത്വ പട്ടികയിൽ ഇദ്ദേഹത്തെ വിശേഷിപ്പിച്ചിരിക്കുന്നത്‌. ഏപ്രിൽ 10- നാണ്‌ വിശുദ്ധന്റെ തിരുനാൾ ആ ഘോഷിക്കുന്നത്‌. 

## ജീവിതരേഖ
1591 സെപ്റ്റംബർ 29 - ന് സ്‌പെയ്‌നിലെ കാറ്റലോനിയായിലാണ്‌ മൈക്കൽ ദ സാങ്ക്‌റ്റിസിന്റെ ജനനം‌. വിശുദ്ധ ഫ്രാൻസീസ് അസ്സീസിയെ അനുകരിക്കുകയായിരുന്നു മൈക്കിളിന്റെ കുട്ടിക്കാലത്തെ പ്രധാന വിനോദം. സന്യസിക്കുവാനുള്ള തന്റെ ആഗ്രഹം ആറാം വയസിൽ മൈക്കിൾ മാതാപിതാക്കളെ അറിയിച്ചിരുന്നു. എന്നാൽ ചെറുപ്പത്തിലെ തന്നെ മാതാപിതാക്കൾ മരണമടഞ്ഞു. പിന്നീട് ഒരു കച്ചവടക്കാരന്റെ സഹായിയായി ജീവിതം തുടർന്നു. എങ്കിലും പ്രാർത്ഥനാപൂർവ്വമായ ഒരു ജീവിതമായിരുന്നു മൈക്കിൾ നയിച്ചിരുന്നത്.

1603 - ൽ ബാഴ്‌സലോണയിലെ ട്രിനിറ്റേറിയൻ ഫ്രിയേഴ്‌സിൽ മൈക്കിൾ അംഗമായി ചേർന്നു. 1607-ൽ സരഗോസായിലെ വിശുദ്ധ ലാംബ്രെർട്ട്‌സ്‌ ആശ്രമത്തിൽ വച്ച്‌ വൃതവാഗ്ദ്ധാനം നടത്തി. ട്രിനിറ്റേറിയൻ സമൂഹത്തിലെ നവീകരണത്തിന്‌ വിധേയമായ ഒരു സമൂഹത്തിൽ ചേരുവാൻ മൈക്കിൾ ആഗ്രഹിച്ചു. പിന്നീട് വൈദികപഠനത്തിന്‌ ശേഷം പൗരോഹിത്യം സ്വീകരിച്ചു. രണ്ടു പ്രാവശ്യം വല്ലഡോയിഡിലെ ആശ്രമത്തിന്റെ സുപ്പീരിയറായി പ്രവർത്തിച്ചു. മൈക്കിളിന്റെ സഹപ്രവർത്തകർ അദ്ദേഹത്തെ ഒരു വിശുദ്ധനായാണ്‌ മുൻപേ തന്നെ കരുതിയിരുന്നത്‌. 

1625 ഏപ്രിൽ 10 - ന് മുപ്പത്തിയഞ്ചാം വയസ്സിൽ മൈക്കിൾ അന്തരിച്ചു. 1862 - ൽ പിയൂസ്‌ ഒമ്പതാമൻ മാർപ്പാപ്പ  മൈക്കിളിനെ വിശുദ്ധനായി നാമകരണം ചെയ്തു.

## അവലംബം

## പുറത്തേക്കുള്ള കണ്ണികൾ

വർഗ്ഗം:1591-ൽ ജനിച്ചവർ
വർഗ്ഗം: 1625-ൽ മരിച്ചവർ
വർഗ്ഗം:സെപ്റ്റംബർ 29-ന് ജനിച്ചവർ
വർഗ്ഗം:ഏപ്രിൽ 10-ന് മരിച്ചവർ
വർഗ്ഗം:കത്തോലിക്കാസഭയിലെ വിശുദ്ധർ
അഡ്‌ഹോക്ക് കമ്മിറ്റി

ഒരു പ്രത്യേക കാര്യത്തിനുവേണ്ടി താത്കാലികമായി രൂപവത്കൃതമാകുന്ന കമ്മിറ്റിയെ **അഡ്‌ഹോക്ക് കമ്മിറ്റി** എന്നു വിളിക്കുന്നു. *അഡ്ഹോക്* എന്ന ലത്തീൻ വാക്കിന്റെ അർഥം *ഇതിനായി* അഥവാ *ഇക്കാര്യത്തിന് മാത്രമായി* എന്നാണ്. ഈ വാക്ക് ചേർത്താണ് അഡ്ഹോക്ക് കമ്മിറ്റി എന്ന പദം ഉണ്ടാക്കിയത്. സ്റ്റാൻഡിംഗ് കമ്മിറ്റി നിലവിൽ വരുന്ന പക്ഷം അഡ്ഹോക്ക് കമ്മിറ്റി ഇല്ലാതാകുന്നു. ഏതെങ്കിലും സംഘടന രൂപവത്കരിക്കാൻ ഉദ്ദേശിക്കുമ്പോൾ, ആദ്യപടിയായി അഡ്ഹോക്ക് കമ്മിറ്റി സംഘടിപ്പിക്കുക സാധാരണമാണ്.

## അവലംബം

*അഡ്‌ഹോക്ക് കമ്മിറ്റി
*അഡ്‌ഹോക്ക് കമ്മിറ്റി
ഒറ്റപ്പാലം താലൂക്ക്

പാലക്കാട് ജില്ലയിലെ ഒരു താലൂക്കാണ് **ഒറ്റപ്പാലം താലൂക്ക്**. ഒറ്റപ്പാലം പട്ടണമാണ് ഇതിന്റെ ആസ്ഥാനം.

## ചരിത്രം
ബ്രിട്ടീഷ് ഭരണകാലത്തുണ്ടായിരുന്നതും സ്വാതന്ത്ര്യാനന്തരം മദ്രാസ് സംസ്ഥാനത്തിന്റെയും പിന്നീട് കേരളത്തിന്റെയും ഭാഗമായിരുന്ന വള്ളുവനാട് താലൂക്ക് വിഭജിച്ച് 1969-ലാണ് ഒറ്റപ്പാലം താലൂക്ക് രൂപവത്കരിച്ചത്. വള്ളുവനാട് താലൂക്കിന്റെ തെക്കൻ ഭാഗങ്ങളാണ് ഒറ്റപ്പാലം താലൂക്കിൽ ഉൾപ്പെട്ടത്. ഇതിന്റെ വടക്കൻ ഭാഗങ്ങൾ പെരിന്തൽമണ്ണ താലൂക്കായും വടക്കുകിഴക്കൻ ഭാഗങ്ങൾ മണ്ണാർക്കാട് താലൂക്കായും അറിയപ്പെട്ടു. അവയിൽ പെരിന്തൽമണ്ണ താലൂക്ക് പുതുതായി രൂപം കൊണ്ട മലപ്പുറം ജില്ലയുടെ ഭാഗമായി. താലൂക്ക് ആസ്ഥാനമായ ഒറ്റപ്പാലം കൂടാതെ ഷൊർണൂർ, പട്ടാമ്പി, ചെർപ്പുളശ്ശേരി തുടങ്ങിയ പട്ടണങ്ങളും ഉൾപ്പെട്ടതായിരുന്നു അന്നത്തെ താലൂക്ക്. 2013 മാർച്ച് മാസത്തിൽ ഒറ്റപ്പാലം താലൂക്കിന്റെ പടിഞ്ഞാറൻ ഭാഗങ്ങൾ വിഭജിച്ച് പട്ടാമ്പി താലൂക്ക് രൂപവത്കരിച്ചു.

## പൊതുവിവരങ്ങൾ
2011-ലെ സെൻസസ് അനുസരിച്ച് 930,632 ആണ് താലൂക്കിലെ ജനസംഖ്യ. ഇതിൽ 442,731 പേർ പുരുഷന്മാരും ബാക്കിയുള്ളവർ സ്ത്രീകളുമാണ്. ഹിന്ദു, മുസ്ലീം മതവിശ്വാസികളാണ് ജനസംഖ്യയിൽ ഭൂരിപക്ഷവും. മലയാളമാണ് 96% ആളുകളുടെയും മാതൃഭാഷ. മറ്റുള്ള 4% തമിഴ്, തെലുങ്ക്, കന്നഡ, ഹിന്ദി, ബംഗാളി തുടങ്ങിയ ഭാഷകൾ സംസാരിയ്ക്കുന്നു.

വർഗ്ഗം:പാലക്കാട് ജില്ലയിലെ താലൂക്കുകൾ
വർഗ്ഗം:പാലക്കാട് ജില്ല
കുറ്റാളൂർ

മലപ്പുറം ജില്ലയിലെ ഊരകം പഞ്ചായത്തിലെ ഒരു നാട്ടു പ്രദേശമാണു **കുറ്റാളൂർ**.
വർഗ്ഗം:മലപ്പുറം ജില്ലയിലെ ഗ്രാമങ്ങൾ
കുമ്പിടി

പാലക്കാട് ജില്ലയിലെ പട്ടാമ്പി താലൂക്കിൽ തൃത്താല ബ്ളോക്കിൽ ആനക്കര ഗ്രാമപഞ്ചായത്തിലെ ഒരു ഗ്രാമം ആണ് കുമ്പിടി തൃത്തായിൽ നിന്ന് കുറ്റിപ്പുറം പോകാനും ആനക്കരയിൽ നിന്ന് കുറ്റിപ്പുറം പോകാനും കുമ്പിടി വഴി കടന്നുപോകുന്ന കാങ്കപ്പുഴ പാലം നാട്ടുകാർക്ക് ഒരുപാട് ഉപകാരപ്പെടും 

**കുമ്പിടി**.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
പന്നിയൂർ

ഇന്ത്യൻ സംസ്ഥാനമായ കേരളത്തിലെ കണ്ണൂർ ജില്ലയിലെ ഒരു ഗ്രാമമാണ് പന്നിയൂർ.

## ജനസംഖ്യ

2011ലെ കാനേഷുമാരി പ്രകാരം പന്നിയൂരിൽ 5,932 (47.9%) പുരുഷന്മാരും 6,450 (52.1%) സ്ത്രീകളും മൊത്തം12,382 ജനസംഖ്യയുണ്ടായിരുന്നു. പന്നിയൂർ ഗ്രാമം 24.54 km2 (9.47 ചതുരശ്ര മൈൽ) വിസ്തൃതിയിൽ 2,673 കുടുംബങ്ങൾ താമസിക്കുന്നു. സ്ത്രീ -പുരുഷ അനുപാതം സംസ്ഥാന ശരാശരിയായ 1,084 -നെക്കാൾ 1,087 കൂടുതലാണ്. പന്നിയൂരിൽ ജനസംഖ്യയുടെ 11% 6 വയസ്സിന് താഴെയുള്ളവരാണ്. പന്നിയൂരിന്റെ മൊത്തം സാക്ഷരത സംസ്ഥാന ശരാശരിയായ 94% ൽ നിന്ന് 91.8% കുറവാണ്.

## [[പെപ്പർ റിസർച്ച് സ്റ്റേഷൻ, പന്നിയൂർ|കുരുമുളക് ഗവേഷണ കേന്ദ്രം]]

കേരള കാർഷിക സർവകലാശാലയുടെ പ്രശസ്തമായ കുരുമുളക് റീസെർച്ച് സ്റ്റേഷൻ സ്ഥിതി ചെയ്യുന്നതിനാലാണ് പന്നിയൂർ പ്രശസ്തമായത്. ഉയർന്ന വിളവ് ലഭിക്കുന്ന ഹൈബ്രിഡ് കുരുമുളക് ഇനം സ്റ്റേഷൻ പന്നിയൂർ 1, പന്നിയൂർ 2,പന്നിയൂർ 3, പന്നിയൂർ 4, പന്നിയൂർ 5, കരിമുണ്ട, നാരായക്കൊടി ഇവയൊക്കെ പ്രശസ്തമായ കുരുമുളക് വള്ളികളാണ്.

## ഗതാഗതം

തളിപ്പറമ്പ് പട്ടണത്തിലൂടെയാണ് ദേശീയപാത കടന്നുപോകുന്നത്. ഗോവയും മുംബൈയും വടക്കുവശത്തും കൊച്ചിയിലും തിരുവനന്തപുരത്തും തെക്ക് ഭാഗത്തും പ്രവേശിക്കാം. തളിപ്പറമ്പിൽ നല്ല ബസ് സ്റ്റേഷൻ ഉണ്ട്, കണ്ണൂർ ജില്ലയുടെ എല്ലാ ഭാഗങ്ങളിലേക്കും ബസുകൾ എളുപ്പത്തിൽ ലഭ്യമാണ്. ഇരിട്ടിക്ക് കിഴക്കുള്ള റോഡ് മൈസൂർ, ബാംഗ്ലൂർ എന്നിവയുമായി ബന്ധിപ്പിക്കുന്നു, പക്ഷേ ഈ നഗരങ്ങളിലേക്കുള്ള ബസുകൾ കണ്ണൂരിൽ നിന്ന് തെക്ക് 22 കിലോമീറ്റർ അകലെയാണ്. മംഗലാപുരം-പാലക്കാട് പാതയിലെ കണ്ണപുരവും കണ്ണൂരുമാണ് ഏറ്റവും അടുത്തുള്ള റെയിൽവേ സ്റ്റേഷനുകൾ. ഇന്ത്യയിലെ മിക്കവാറും എല്ലാ ഭാഗങ്ങളിലും ട്രെയിനുകൾ ലഭ്യമാണ്. കണ്ണൂർ, മംഗലാപുരം, കോഴിക്കോട് എന്നിവിടങ്ങളിൽ വിമാനത്താവളങ്ങളുണ്ട്. അവയെല്ലാം ചെറിയ അന്താരാഷ്ട്ര വിമാനത്താവളങ്ങളാണ്, മിഡിൽ ഈസ്റ്റ് രാജ്യങ്ങളിലേക്ക് മാത്രം നേരിട്ടുള്ള ഫ്ലൈറ്റുകൾ ലഭ്യമാണ്.

**<u>തൊഴിൽ</u>**

പന്നിയൂർ ഗ്രാമത്തിലെ കൂടുതൽ ആളുകളുടെയും ഉപജീവന മാർഗം കൃഷിയും കന്നുകാലി വളർത്തലുമാണ്. വളരെ കുറവ് സർക്കാർ ജോലിക്കാർ മാത്രവും കുറച്ചു ആളുകൾ മിഡിൽ ഈസ്റ്റിലും ജോലി ചെയ്യുന്നു. റബ്ബർ, കുരുമുളക്, ഇഞ്ചി, നെല്ല്, പച്ചക്കറികൾ, കവുങ്ങ്, വാഴ തുടങ്ങിയവയാണ് പ്രധാന കൃഷികൾ.

**<u>ആരോഗ്യം</u>**

പന്നിയൂർ സെൻട്രേലിൽ സ്ഥിതി ചെയ്യുന്ന ഗവണ്മെന്റ് ഹോമിയോ ഡിസ്പെൻസറി ആണ് ഇവിടെയുള്ള ഏക ആരോഗ്യ കേന്ദ്രം. അലോപ്പതി മരുന്നുകൾക്ക് വേണ്ടിയും സങ്കീർണമായ ചികിത്സ ആവശ്യമുള്ള രോഗികളും തളിപ്പറമ്പ്, കണ്ണൂർ, പരിയാരം മെഡിക്കൽ കോളേജ്, മംഗളൂരു,  കോഴിക്കോട് എന്നിവിടങ്ങളിലെ സർക്കാർ, പ്രൈവറ്റ് ഹോസ്പിറ്റലുകളെ ആശ്രയിക്കുന്നു.

**<u>വിദ്യാഭ്യാസ</u> <u>സ്ഥാപനങ്ങൾ</u>**

പന്നിയൂർ ജി എൽ പി സ്കൂൾ, കാലിക്കടവ് ജി എഛ് സ്കൂൾ എന്നിങ്ങനെ രണ്ടു ഗവണ്മെന്റ് തലത്തിലുള്ള സ്കൂളുകളും രണ്ടു സ്വകാര്യ പ്രാഥമിക വിദ്യാലയങ്ങളും കൂടാതെ 5 അംഗനവാടികളും ഇവിടുണ്ട്. അംഗനവാടികളിൽ ആശ വർക്കർമാരുടെ സേവനവും ലഭ്യമാണ്.

**<u>ഭരണ നിർവഹണം</u>**

വില്ലേജ് ഓഫീസ്

പൂവം - പന്നിയൂർ റോഡ്, ഈ ടി സി- മഴൂർ- പന്നിയൂർ - കാലിക്കടവ് റോഡ് സംഗമിക്കുന്ന സ്ഥലത്തു സ്ഥിതി ചെയ്യുന്നു. ബ്ലോക്ക് പഞ്ചായത്ത് ഓഫീസ് കരിമ്പത്തും പഞ്ചായത്തു ഓഫീസ് കുറുമാത്തൂരിനടുത്തുള്ള പൊക്കുണ്ടിലും സ്ഥിതി ചെയ്യുന്നു

## References

വർഗ്ഗം:കണ്ണൂർ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
വട്ടംകുളം

മലപ്പുറം ജില്ലയിലെ പൊന്നാനി താലൂക്കിൽ, പൊന്നാനി ബ്ളോക്കിലാണ് വട്ടംകുളം ഗ്രാമപഞ്ചായത്ത്. വട്ടംകുളം ഗ്രാമപഞ്ചായത്തിലെ ഒരു ഗ്രാമം ആണ് വട്ടംകുളം.
വർഗ്ഗം:മലപ്പുറം ജില്ലയിലെ ഗ്രാമങ്ങൾ
യൂറോപ്യൻ തലസ്ഥാനങ്ങളുടെ പട്ടിക

യൂറോപ്യൻ തലസ്ഥാന നഗരങ്ങൾ വിസ്തീർണ്ണക്രമത്തിൽ താഴെ കൊടുത്തിരിക്കുന്നു.
മസാല ദോശ

ലോകമാകമാനം പ്രചാരത്തിലുള്ള ഒരു തെന്നിന്ത്യൻ വിഭവമാണ് **മസാല ദോശ**. മിക്കവാറും ലോകത്തിന്റ വിവിധ ഭാഗങ്ങളിലുള്ള ഇന്ത്യൻ റെസ്റ്റോറന്റുകളിലെ ഒരു പ്രധാന വിഭവമാണിത്. *ചമ്മന്തിയും സാമ്പാറു*മാണ് മസാല ദോശയുടെ കൂടെ ലഭ്യമാവുന്ന വിഭവങ്ങൾ. ന്യൂയോർക്കിലെ *ഹഫിംഗ്ടൺ പോസ്റ്റ്* ദിനപത്രം പുറത്തിറക്കിയ സർവേ പഠന റിപ്പോർട്ട് പ്രകാരം ലോകത്ത് മനുഷ്യൻ മരിക്കും മുൻപ് നിർബന്ധമായും കഴിച്ചിരിക്കേണ്ട 10 ഭക്ഷണവിഭവങ്ങളുടെ പട്ടികയിലൊന്ന് മസാലദോശയാണ്. 
## തയ്യാറാക്കുന്ന വിധം
ദോശയും മസാലയും പ്രത്യേകം പ്രത്യേകമായാണ് തയ്യാറാക്കുന്നത്. അവസാന ഘട്ടത്തിൽ ദോശയുടെ മുകളിൽ മസാല ചേർത്ത് ചുരുട്ടിയെടുക്കുന്നു.
### മസാല തയ്യാറാക്കുന്ന വിധം
ഉരുളക്കിഴങ്ങ്‌ കഷണങ്ങളാക്കി ഒരു പാത്രത്തിൽ എടുക്കുക. ആവശ്യത്തിന് വെള്ളം ഒഴിച്ച് ഉരുളക്കിഴങ്ങ് വേവിച്ചെടുക്കുക. പച്ചമുളകും, സവാളയും, തേങ്ങ ചുരണ്ടിയതും പുളിയും ഉപ്പും കൂടി ചേർത്ത്‌ അരച്ചെടുക്കുക. ചീനച്ചട്ടി അടുപ്പത്തുവച്ച് ചൂടാക്കുക. വെളിച്ചെണ്ണ ഒഴിക്കുക. ചൂടായ വെളിച്ചെണ്ണയിൽ കടുക് ഇട്ടു പൊട്ടിക്കുക. കറിവേപ്പില ചേർക്കുക. വേവിച്ച ഉരുളക്കിഴങ്ങും അരച്ച് വച്ച ചേരുവകളും ചേർത്ത് നന്നായി ഇളക്കുക. 
### ദോശ തയ്യാറാക്കുന്ന വിധം
പച്ചരിയും ഉഴുന്നും പ്രത്യേക പാത്രത്തിൽ അരച്ചെടുക്കുക. ഇവ രണ്ടും ഒന്നിച്ചാക്കി ഉപ്പും ചേർത്ത് നന്നായി ഇളക്കുക ഇതിനെ ദോശമാവ് എന്നുപറയുന്നു. ദോശക്കല്ല്‌ അടുപ്പത്ത്‌ വച്ച്‌ നല്ലെണ്ണ പുരട്ടി മാവൊഴിച്ചു പരത്തുക. ഒരു തവി ഉരുളക്കിഴങ്ങ്‌ കറിയും വച്ച്‌ ദോശ മടക്കി രണ്ടറ്റവും അമർത്തുക. ഇത്‌ നല്ലതുപോലെ മൊരിയുന്നതുവരെ മറിച്ചും തിരിച്ചും ഇടുക.
## ചിത്രശാല

File:Masala dosa making.jpg |മസാല ദോശ ഉണ്ടാക്കുന്ന ഒരു ഘട്ടം
File:Masala dosa 1.jpg|മസാല ദോശ
File:Masala dosa2.jpg|മസാല ദോശ
File:Masala_Dosa.jpg|മസാല ദോശകൾ
File:Mysore_Masala_Dosa.jpg|മൈസൂർ മസാലദോശ
File:Masala Thosai.jpg|മസാലദോശ - മലേഷ്യയിലെ കുലാലംപൂരിൽ നിന്ന്

## അവലംബം

വർഗ്ഗം:ഇന്ത്യൻ ഭക്ഷണവിഭവങ്ങൾ
ആഖ്യ

ഒരു വാക്യത്തിൽ ആരെ അല്ലെങ്കിൽ എന്തിനെപ്പറ്റി പരാമർശിക്കുന്നു എന്ന് കാണിക്കുന്ന പദമോ പദസമൂഹമോ ആണ് **ആഖ്യ (Subject)**.

## ഇവ കൂടി കാണുക

* രൂപിമം (Morpheme)
* പദം (Word)
* ആഖ്യാതം (Predicate)
* വാക്യം (Sentence)
* വാചകം (Phrase)

## പുറത്തേയ്ക്കുള്ള കണ്ണികൾ
പോഞ്ഞിക്കര റാഫി

200px|ലഘുചിത്രം|പോഞ്ഞിക്കര റാഫി
മലയാളത്തിലെ പ്രമുഖ നോവലിസ്റ്റും ചരിത്രഗവേഷകനും ആയിരുന്നു **പോഞ്ഞിക്കര റാഫി**(1924 - 1992 ). കേരള സാഹിത്യ അക്കാദമി അവാർഡു ലഭിച്ചിട്ടുണ്ട്.
## ജീവിതരേഖ
പോഞ്ഞിക്കര നെടുപത്തേഴത്ത് ജോസഫിന്റെയും അന്നമ്മയുടെയും പത്തു മക്കളിൽ ഏഴാമനായിട്ടാണ് 1924 ലെ ഓശാനാ നാളിൽ റാഫി ജനിച്ചത്. പ്രാഥമിക വിദ്യാഭ്യാസം പൂർത്തിയാക്കിയ ഉടൻ സ്വാതന്ത്ര്യസമരത്തിലേയ്ക്ക് എടുത്തു ചാടിയതിനാൽ ഉന്നത വിദ്യാഭ്യാസം എന്ന സ്വപ്നം സാക്ഷാത്കരിക്കാൻ സാധിച്ചില്ല. പതിനേഴാം വയസിൽ കൊച്ചിൻ ഹാർബർ വർക്ക്‌ഷോപ്പിൽ ജോലി സമ്പാദിച്ച റാഫിയെ അടുത്ത വർഷം തന്നെ അവിടെ ട്രേഡ് യൂണിയൻ സംഘടിപ്പിച്ചതിന്റെ പേരിൽ പിരിച്ചുവിട്ടു. 1943 ൽ 'ജാപ് വിരോധ സംഘ'ത്തിലൂടെ റാഫി കമ്മ്യൂണിസ്റ്റ് അനുഭാവിയായി മാറി..

കോൺഗ്രസിലും കമ്മ്യൂണിസ്റ്റ് പാർട്ടിയിലും പ്രവർത്തിച്ചിരുന്നു, പിന്നീട് രാഷ്ട്രീയമുപേക്ഷിച്ചു. ഡെമോക്രാറ്റ്, സുപ്രഭ തുടങ്ങിയ വാരികകളിൽ സഹപത്രാധിപർ. നാഷനൽ ബുക്സ്റ്റാളിലും ജോലി ചെയ്തിട്ടുണ്ട്. എട്ടു വർഷം സമസ്തകേരള സാഹിത്യപരിഷത്തിന്റെ സെക്രട്ടറിയായിരുന്നു. പ്രസിദ്ധ സാഹിത്യകാരിയും ചവിട്ടുനാടകത്തിന്റെ ആധികാരിക വക്താവുമായിരുന്ന സെബീന റാഫിയാണ് ഭാര്യ.

പതിനഞ്ചാം വയസ്സിൽ ആദ്യമായി എഴുതിയ 'ആന്റണിയുടെ വാഗ്ദാനം' എന്ന കഥ റാഫേൽ ജെ നെടുവത്തേഴത്ത് പോഞ്ഞിക്കര എന്ന പേരിൽ 'സത്യനാദം' പത്രത്തിൽ അച്ചടിച്ചുവന്നു. ദീപം ഡെയ്‌ലി, സുപ്രഭ വീക്കിലി, ഉദയം വീക്കിലി, ഡമോക്രാറ്റ് വീക്കിലി, ദീനബന്ധു ഡെയ്‌ലി എന്നിവയുടെ പത്രാധിപരായി കൂറെ നാൾ ജോലി നോക്കി. സി എം സ്റ്റീഫൻ എം ഡിയായിരുന്ന 'സോഷ്യസിസ്റ്റ് ലേബറി'ന്റെ പത്രാധിപരായിരുന്നു.  കൂടപ്പിറപ്പ്, മിന്നാമിനുങ്ങ് എന്നീ സിനിമകൾക്ക് തിരക്കഥയെഴുതി. 
സെബീന റാഫിയുമൊന്നിച്ച് രചിച്ച കലിയുഗത്തിന് 1971-ലെ കേരള സാഹിത്യ അക്കാദമി അവാർഡു ലഭിച്ചു. 1958-ൽ പ്രസിദ്ധപ്പെടുത്തിയ സ്വർഗദൂതൻ മലയാളത്തിലെ ആദ്യത്തെ ബോധധാരാ നോവലാണ്. സബീനയോടൊപ്പം ചേർന്ന് ശുക്രദശയുടെ ചരിത്രം എന്ന ഗ്രന്ഥവും രചിച്ചു. 1956 ൽ പുറത്തിറങ്ങിയ കൂടപ്പിറപ്പ് എന്ന ചലച്ചിത്രത്തിന് തിരക്കഥയും, സംഭാഷണവും രചിച്ചു.

1992 സെപ്റ്റംബർ 6 ന് അന്തരിച്ചു. .

## കൃതികൾ
11 ചെറുകഥാസമാഹാരങ്ങൾ, 8 നോവലുകൾ, 2 നാടകങ്ങൾ, ഒരു തിരക്കഥ, രണ്ട് ഉപന്യാസങ്ങൾ, എന്നിവയാണ് പ്രധാന രചനകൾ. 
*കലിയുഗം (ഗ്രന്ഥം)(സെബീന റാഫിയുമൊന്നിച്ച്)
*ഓരാ പ്രൊനോബീസ്
*പാപികൾ
*ശുക്രദശയുടെ ചരിത്രം (സെബീന റാഫിയുമൊന്നിച്ച്)
*ഇന്ത്യൻ സംസ്‌കാരം
*സ്വർഗദൂതൻ
*ശുക്രനീതി
* ചരിത്രമാനങ്ങൾ
*  അച്‌ഛന്റെ അന്തകൻ
* അനുയാത്രകൾ കണ്ടെത്തലുകൾ
* അലതല്ലുന്ന പുഴ
* ആനിയുടെ ചേച്ചി
* ഒഴിവുകാലം
* കറുത്ത ബ്ലൗസ്‌
* കാനായിലെ കല്യാണം
* കൊച്ചുറോസി
* ഖദർ ജുബ്ബ,
* പാപികൾ
* ഫുട്ട്‌റൂൾ
* ഭാവി
*മെഴുകുതിരി
* വിഷം ചീറ്റിയ സ്‌ത്രീ

## പുരസ്‌കാരങ്ങൾ
* കേരള സാഹിത്യ അക്കാദമി അവാർഡ് (1971)
## അവലംബം

*പോഞ്ഞിക്കര റാഫിയുമായി, റവ. ജോർജ് മാത്യു പുതുപ്പള്ളി നടത്തിയ അഭിമുഖ സംഭാഷണം 

വർഗ്ഗം:മലയാളം നോവലെഴുത്തുകാർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:തിരക്കഥാകൃത്തുകൾ
ബഹാവുള്ള

ബഹായി മതസ്ഥാപകനായ മിർസ ഹുസൈൻ അലിയുടെ സ്ഥാനപ്പേര് ആണ് **ബഹാവുള്ള** . `ദൈവത്തിന്റെ മഹത്ത്വം' എന്നാണ് ബഹാവുള്ള അഥവാ ബഹാവുള എന്ന അറബിപദത്തിന്റെ അർത്ഥം. ഇറാൻ രാജസഭയിലെ പ്രഗല്ഭനായ ഒരു മന്ത്രിയുടെ പുത്രനായി മാസ്സാനിൽ ജനിച്ചു. അസാധാരണ ബുദ്ധിശാലിയായിരുന്നു. തന്റെ ധിഷണാവൈഭവത്തിലും പാണ്ഡിത്യത്തിലും കൂടി പ്രസിദ്ധനായിത്തീർന്ന ബഹാവുള്ള പിതാവിനു ശേഷം മന്ത്രിപദം സ്വീകരിക്കുമെന്ന് ഏവരും പ്രതീക്ഷിച്ചു. ലൗകികനേട്ടങ്ങളിൽ തത്പരനല്ലായിരുന്ന അദ്ദേഹം അവരുടെ അഭ്യർഥന നിരസിച്ചു. ഗവൺമെൻറിന്റെയും   മുല്ലമാരുടെയും എതിർപ്പുകളെ വിഗണിച്ചുകൊണ്ട് ബഹാവുള്ള ബാബ് എന്ന മതപ്രവാചകന്റെ അനുയായിയായി. അദ്ദേഹം ബാബിനെ ദൈവാവതാരമായി അംഗീകരിച്ചു. ബാഗ്ദാദിലേക്കു നാടുകടത്തപ്പെട്ട ബഹാവുള്ള ദൈവമാർഗ്ഗത്തിൽ എന്തു ത്യാഗവും സഹിക്കുവാൻ സന്നദ്ധനായിരുന്നു. ദൈവം വാഗ്ദാനം ചെയ്ത ആൾ താനാണെന്നു പ്രഖ്യാപിക്കുകയും മനുഷ്യസമുദായത്തെ ഏകീകരിക്കുക എന്ന സന്ദേശത്തിന്റെ വാഹകനായി അതിന്റെ സാക്ഷാത്ക്കാരത്തിനായുള്ള പ്രവർത്തനത്തിൽ മുഴുകുകയുംചെയ്തു. അധികൃതരുടെ പീഡനങ്ങളെയെല്ലാം അതിജീവിച്ചുകൊണ്ട് ഇദ്ദേഹം ക്രമേണ വിപുലമായ ജനപ്രീതി ആർജിച്ചു. മരണത്തിനു മുമ്പ് തന്റെ മൂത്ത പുത്രനായ അബ്ദുൾ ബഹായെ ബഹായിമതത്തിന്റെ വ്യാഖ്യാതാവായി ഇദ്ദേഹം നിർദ്ദേശിച്ചിരുന്നു.
വർഗ്ഗം:മതസ്ഥാപകർ
വർഗ്ഗം:ബഹായ് മതം
ഇഷ ഷർവാണി

ഇന്ത്യൻ അഭിനേത്രിയും നർത്തകിയുമാണ് **ഇഷ ഷർവാണി**. പ്രശസ്ത നർത്തകി ദക്ഷാ സേത്ത്, ആസ്റ്റ്രേലിയൻ സംഗീതജ്ഞൻ ഡേവിസ്സാരൊ എന്നിവരുടെ മകളായി 1984 സെപ്റ്റംബർ 29-ന് ഗുജറാത്തിൽ ജനിച്ചു. കഥക്, ഛാവു, കളരിപ്പയറ്റ്, യോഗ, മല്ലാഖംബ് തുടങ്ങിയ മേഖലകളിൽ പ്രാവീണ്യമുള്ള ഇഷ, ദക്ഷാ സേത്ത് ഡാൻസ് കമ്പനിയിലെ പ്രധാന നർത്തകിയാണ്.

## ആദ്യകാല ജീവിതം
മാതാപിതാക്കൾ തിരുവനന്തപുരത്ത് സ്ഥാപിച്ച 'അക്കാഡമി ഫോർ ആർട്സ് റിസർച്ച്, ട്രെയിനിംഗ് ആൻഡ് ഇന്നോവേഷൻ' ആയിരുന്നു ഇഷയുടെ ആദ്യത്തെ കളരി. ഏഴാം വയസ്സ് മുതൽ അമ്മയുടെ കീഴിൽ ഔപചാരിക നൃത്തപഠനം ആരംഭിച്ച ഇഷ 22 വിവിധ രാജ്യങ്ങളിൽ നൃത്തം അവതരിപ്പിച്ചിട്ടുണ്ട്.

## ബോളിവുഡ്
പ്രശസ്ത സംവിധായകൻ സുഭാഷ് ഘായ് ആണ് ഇഷയുടെ നൃത്തചാതുരി ആദ്യമായി ബോളിവുഡിൽ അവതരിപ്പിച്ചത്. 2005-ൽ റിലീസ് ചെയ്ത കിസ്ന എന്ന ചിത്രത്തിലായിരുന്നു അത്. ചിത്രം ബോക്സ് ഓഫീസിൽ പരാജയപ്പെട്ടെങ്കിലും നായികയായ ഇഷയുടെ നൃത്തരംഗങ്ങൾ പ്രശംസ നേടി. പാർലെയുടെ ഹൈഡ് ആൻഡ് സീക്ക് ബിസ്ക്കറ്റിന്റെ പരസ്യചിത്രത്തിൽ ഹൃതിക് റോഷനോടൊപ്പം നൃത്തം ചെയ്തു. തുടർന്ന് മറ്റു ചില ചിത്രങ്ങളിലും അഭിനയിക്കുകയുണ്ടായി. സോയ അക്തറിന്റെ കന്നി സംവിധാന സംരംഭമായ 'ലക്ക് ബൈ ചാൻസ്' എന്ന ചിത്രത്തിലെ പുതുമുഖനായികയുടെ വേഷം പ്രേക്ഷകശ്രദ്ധ നേടിയിരുന്നു.

## ചലച്ചിത്രങ്ങൾ

## പുറം കണ്ണികൾ

* ഇഷ ഷർവാണി ഔദ്യോഗിക വെബ്സൈറ്റ്
* ദക്ഷാ സേത്ത് ഔദ്യോഗിക വെബ്സൈറ്റ് 
* 

വർഗ്ഗം:1984-ൽ ജനിച്ചവർ
വർഗ്ഗം:സെപ്റ്റംബർ 29-ന് ജനിച്ചവർ
വർഗ്ഗം:ഇന്ത്യയിലെ നർത്തകർ
വർഗ്ഗം:ഇന്ത്യൻ ചലച്ചിത്ര അഭിനേതാക്കൾ
അഡ്‌ഹോക്ക് ജഡ്‌ജി

ഇന്ത്യയിൽ സുപ്രീംകോടതിയുടെ നടത്തിപ്പിന് ജഡ്ജിമാരുടെ കോറം തികയാതെവരുന്ന സാഹചര്യത്തിൽ പ്രവർത്തിക്കുവാൻ പ്രസിഡന്റിന്റെ മുൻസമ്മതത്തോടുകൂടി നിയമിതനാകുന്ന താത്കാലിക ജഡ്ജിയെ **അഡ്‌ഹോക്ക് ജഡ്‌ജി** എന്ന പേരിൽ അറിയപ്പെടുന്നു. ഏതെങ്കിലും സംസ്ഥാന ഹൈക്കോടതി ജഡ്ജിയെയാണ് ഇങ്ങനെ നിയമിക്കുന്നത്. ഭരണഘടനയുടെ 127-ആം വകുപ്പ് ഇതു സംബന്ധിച്ച കാര്യങ്ങൾ പ്രതിപാദിക്കുന്നു. ഈ നിയമനം നടത്തുന്നതിനു മുൻപ് ഏതു സംസ്ഥാന ഹൈക്കോടതി ജഡ്ജിയെ നിയമിക്കുന്നുവോ അവിടുത്തെ ചീഫ്ജസ്റ്റിസുമായി ചർച്ച ചെയ്യേണ്ടതാണ്. പ്രസ്തുത ജഡ്ജിക്ക് സുപ്രീംകോടതി ജഡ്ജിക്ക് വേണ്ട യോഗ്യതകളുണ്ടായിരിക്കണം. ഇപ്രകാരം നിയമിക്കുന്ന ജഡ്ജിക്ക് സുപ്രീംകോടതി ജഡ്ജിയുടെ അധികാരവും അധികാരപരിധിയും പ്രത്യേകാനുകൂല്യങ്ങളും ഉണ്ടായിരിക്കും.

അഡ്ഹോക്ക് ജഡ്ജിയെ സുപ്രീം കോടതി ചീഫ്ജസ്റ്റിസാണ് മുകളിൽ പറഞ്ഞ നിബന്ധനകൾക്കു വിധേയമായി നിയമിക്കുന്നത്. കാനഡായിലും ഈ സമ്പ്രദായം നിലവിലുണ്ട്. 

## അവലംബം

*അഡ്‌ഹോക്ക് ജഡ്ജി 
*അഡ്‌ഹോക്ക് ജഡ്ജി
സുഭാഷ് ഘായ്

ഇന്ത്യൻ ചലച്ചിത്രസംവിധായകൻ, നിർമ്മാതാവ്, തിരക്കഥാകൃത്ത്. 1924 ജനുവരി 24-ന് നാഗ്പൂരിൽ ജനിച്ചു. കാളീചരൺ(1976), കഴ്സ്(1980), ഹീറോ(1983), മേരി ജംഗ്(1985), കർമ(1986), രാം ലഖൻ(1989),സൗദാഗർ(1991), ഖൽനായക്(1993), പർദേശ്(1997), താൾ(1999) തുടങ്ങിയവയാണ് പ്രധാനപ്പെട്ട ചിത്രങ്ങൾ. ചിത്രങ്ങളിലെ കഥാപരമായും ദൃശ്യപരമായുമുള്ള പൊലിമ മൂലം 'ഹിന്ദി സിനിമയിലെ ഷോമാൻ' എന്നറിയപ്പെടുന്നു. 1982-ൽ മുക്ത ആർട്സ് എന്ന ചലച്ചിത്രനിർമ്മാണ കമ്പനി ആരംഭിച്ചു. മുക്ത ഘായ് ആണ് ഭാര്യ.
### ആദ്യകാലജീവിതം
ഒരു പഞ്ചാബി കുടുംബത്തിലാണ് സുഭാഷ് ഘായ് ജനിച്ചത്. പിതാവ് ദില്ലിയിലെ ഒരു ദന്തഡോക്ടറായിരുന്നു. ദില്ലിയിലെ ഹയർ സെക്കന്ററി വിദ്യാഭ്യാസത്തിനു ശേഷം ഹരിയാനയിൽ നിന്നും കൊമേഴ്സിൽ ബിരുദം നേടി. പിന്നീട്, പൂനെ ഫിലിം ഇൻസ്റ്റിറ്റ്യൂട്ടിൽ നിന്നും ഡിപ്ലോമ കരസ്ഥമാക്കിയ ശേഷം, 1970 മുതൽ ഹിന്ദി ചലച്ചിത്രവേദിയിൽ പ്രവർത്തിച്ചു തുടങ്ങി.
## പുറത്തേക്കുള്ള കണ്ണികൾ
* സുഭാഷ് ഘായ് ഔദ്യോഗിക വെബ്സൈറ്റ്
* മുക്ത ആർട്സ് ഔദ്യോഗിക വെബ്സൈറ്റ്
* 

വർഗ്ഗം:1924-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജനുവരി 24-ന് ജനിച്ചവർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ഹിന്ദി ചലച്ചിത്ര തിരക്കഥാകൃത്തുക്കൾ
ജോർജ് എം. തോമസ്

കേരളത്തിലെ ഒരു കമ്യൂണിസ്റ്റ് നേതാവും തിരുവമ്പാടി നിയമസഭാമണ്ഡലം മുൻ എം.എൽ.എ.യുമാണ്  **ജോർജ് എം തോമസ്** (ജനനം: 1954 മാർച്ച് 22).

## ജീവിതരേഖ
കോഴിക്കോട് ജില്ലയിലെ കുളത്തുവയലിൽ 1955 മാർച്ച് 22-ന് തോമസ്-അന്നമ്മ ദമ്പതികളുടെ മകനായി ജനിച്ചു. 
പ്രാഥമിക വിദ്യാഭ്യാസം കുളത്തുവയൽ സെന്റ്‌ ജോർജ് ഹൈസ്കൂളിൽ പൂർത്തിയാക്കി. തുടർപഠനം  സെന്റ് ഫിലോമിനാസ് കോളേജ്, മൈസൂർ ക്രിസ്ത്യൻ കോളേജ് എന്നിവിടങ്ങളിലായിരുന്നു.
സി.പി.ഐ.(എം). ജില്ലാകമ്മറ്റിയംഗം, കർഷകസംഘം സംസ്ഥാനകമ്മറ്റിയംഗം, കർഷകസംഘം ജില്ലാ ജോയിന്റ് സെക്രട്ടറി, മുക്കം ഇ എം എസ് സഹകരണ ആശുപത്രി പ്രസിഡന്റ് .എന്നീ പദവികൾ വഹിക്കുന്നു 

## അവലംബം

വർഗ്ഗം:1954-ൽ ജനിച്ചവർ
വർഗ്ഗം:മാർച്ച് 22-ന് ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
സെന്റ് ഫ്രെയിംവർക്ക്

പി.എച്.പി 7.0-യ്ക്ക് വേണ്ടി നിർമ്മിക്കപ്പെട്ടിട്ടുള്ള ഒരു പ്രോഗ്രാമിംഗ് ചട്ടക്കൂടാണ് **സെന്റ് ഫ്രെയിം വർക്ക്**. ഇത് വെബ് ആപ്ലിക്കേഷൻ നിർമ്മിക്കാനുള്ള ഒരു വെബ് ആപ്ലിക്കേഷൻ ചട്ടക്കൂടാണ്. മോഡൽ വ്യൂ കണ്ട്രോളർ മാതൃകയിൽ പ്രവർത്തിക്കുന്ന ചട്ടക്കൂടാണിത്. പുതിയ ബിഎസ്ഡി അനുമതി പത്രപ്രകാരമാണ് ഈ ചട്ടക്കൂട് പുറത്തിറക്കിയിട്ടുള്ളത്.ചട്ടക്കൂട് അടിസ്ഥാനപരമായി പ്രൊഫഷണൽ പിഎച്ച്പി അടിസ്ഥാനമാക്കിയുള്ള പാക്കേജുകളുടെ ഒരു ശേഖരമാണ്. ചട്ടക്കൂട് അതിന്റെ പാക്കേജ് ഡിപൻഡൻസി മാനേജർമാരുടെ ഭാഗമായി കമ്പോസർ ഉപയോഗിച്ച് വിവിധ പാക്കേജുകൾ ഉപയോഗിക്കുന്നു; അവയിൽ ചിലത് എല്ലാ പാക്കേജുകളും പരിശോധിക്കുന്നതിനുള്ള പിഎച്ച്പിയൂണിറ്റ്(PHPUnit), തുടർച്ചയായ ഏകീകരണ സേവനങ്ങൾക്കുള്ള ട്രാവിസ് സിഐ(CI) എന്നിവയാണ്. ഫ്രണ്ട് കൺട്രോളർ സൊല്യൂഷനുമായി ചേർന്ന് മോഡൽ-വ്യൂ-കൺട്രോളറിന്റെ (എംവിസി) പിന്തുണ ലാമിനാസ് ഉപയോക്താക്കൾക്ക് നൽകുന്നു. ലാമിനസിലെ എംവിസി നടപ്പാക്കുന്നതിന് അഞ്ച് പ്രധാന മേഖലകളുണ്ട്. യുആർഎല്ലി-(URL)ൽ നിന്നുള്ള ഡാറ്റയെ അടിസ്ഥാനമാക്കി ഏത് കൺട്രോളർ പ്രവർത്തിപ്പിക്കണമെന്ന് തീരുമാനിക്കുന്നതിന് റൂട്ടറും ഡിസ്പാച്ചറും പ്രവർത്തിക്കുന്നു, കൂടാതെ അന്തിമ വെബ് പേജ് വികസിപ്പിക്കുന്നതിനും സൃഷ്ടിക്കുന്നതിനും മോഡലും വ്യൂവും സംയോജിപ്പിച്ചിട്ടുള്ള കൺട്രോളർ ഫംഗ്‌ഷനുകളും ഇതിൽ ഉൾപ്പെടുന്നു.

ലിനക്സ് ഫൗണ്ടേഷൻ ഹോസ്റ്റ് ചെയ്യുന്ന ഒരു ഓപ്പൺ സോഴ്സ് പ്രോജക്റ്റിലേക്ക് സെന്റ് ഫ്രെയിംവർക്ക് മാറുകയാണെന്ന്  2019 ഏപ്രിൽ 17 ന് പ്രഖ്യാപിച്ചു, ഇപ്പോൾ ലാമിനാസ് എന്ന പേരിൽ അറിയപ്പെടുന്നു.
## അവലംബം


വർഗ്ഗം:പ്രോഗ്രാമിങ് ചട്ടക്കൂടുകൾ
അസീസ് പാലക്കാട്

thumb|right|200px|അസീസ് പാലക്കാട്
മലയാളചലച്ചിത്ര രംഗത്തെ ഒരു വസ്ത്രാലങ്കാരകനാണ്‌ **അസീസ് പാലക്കാട്**.

## വസ്ത്രാലങ്കാരം നിർ‌വഹിച്ച ചിത്രങ്ങൾ
* മിസ്റ്റർ മരുമകൻ - *(നിർമ്മാണത്തിൽ)*
* കാര്യസ്ഥൻ
* ഹൈലസാ
* ആനച്ചന്തം
* ഭാവം - 2002
* ദി മെട്രോ - 2011
* കളക്ടർ - 2011

## പുറത്തേക്കുള്ള കണ്ണികൾ
* അസീസ് പാലക്കാട് / ഇന്റർനെറ്റ് മൂവി ഡാറ്റബേസിൽ

വർഗ്ഗം:മലയാളചലച്ചിത്രവസ്ത്രാലങ്കാരകർ
സിദ്ധാർത്ഥ മുഖർജി

ഇന്ത്യൻ വംശജനായ അമേരിക്കൻ അർബുദരോഗ  വിദഗ്ദ്ധനും സാഹിത്യകാരനും ആണ്  **സിദ്ധാർത്ഥ മുഖർജി** (ജനനം :1970). ഇദ്ദേഹം രചിച്ച *രോഗങ്ങളുടെ ചക്രവർത്തി :അർബുദത്തിന്റെ ജീവചരിത്രം*  ("The Emperor of All Maladies : A Biography of Cancer ") എന്ന കൃതിക്ക് 2011-ലെ നോൺ -ഫിക്ഷൻ വിഭാഗത്തിലെ പുലിറ്റ്‌സർ പുരസ്കാരം ലഭിച്ചു. 2014-ൽ പത്മശ്രീ പുരസ്കാരവും അദ്ദേഹത്തിനു ലഭിച്ചു.

അർബുദ രോഗത്തെക്കുറിച്ചുള്ള ആഴത്തിലുള്ള പഠനമാണ് ഈ പുസ്തകം. 10,000 യുഎസ് ഡോളർ ആണ് സമ്മാനത്തുക. സാധാരണക്കാർക്ക്  ഔത്സുക്യമുണ്ടാ‍ക്കുന്ന തരത്തിൽ, പതിവ് വൈദ്യശാസ്ത്ര പുസ്തകങ്ങളുടെ രീതിയിൽ നിന്ന് വ്യത്യസ്തമായ ആഖ്യാന ശൈലിയും ആഴത്തിലുള്ള ഗവേഷണവുമാണ് പുസ്തകത്തെ ആകർഷകമാക്കുന്നതെന്ന് പുലിറ്റ്‌സർ പുരസ്കാര സമിതി വിലയിരുത്തി. ന്യൂയോർക്ക് ടൈംസിന്റെ ബെസ്റ്റ് സെല്ലർ പട്ടികയിൽ ദി എമ്പറർ ഓഫ് ആൾ മെലഡീസ് സ്ഥാനം പിടിച്ചിട്ടുണ്ട്.

ഡൽഹിയിൽ  ജനിച്ച മുഖർജി  യു. എസ്‌  പൌരനാണ്.‌ സ്റ്റാൻഫോർഡ് സർവകലാശാല, ഓക്സ്ഫോർഡ് സർവകലാശാല, ഹവാർഡ് മെഡിക്കൽ സ്കൂൾ എന്നിവിടങ്ങളിലാണ് പഠനം പൂർത്തിയാ‍ക്കിയത്. ഇദ്ദേഹമിപ്പോൾ കൊളംബിയ സർവകലാശാലയിൽ  അസിസ്റ്റന്റ് പ്രഫസറും അർബുദ ചികിത്സകനുമാണ്. നേച്ചർ മാസിക ‍, ന്യൂ ഇംഗ്ലണ്ട് ജേർണൽ ഓഫ് മെഡിസിൻ, ന്യൂയോർക്ക് ടൈംസ്, ദ ന്യൂ റിപ്പബ്ലിക് എന്നീ പ്രസിദ്ധീകരണങ്ങളിൽ മുഖർജിയുടെ ലേഖനങ്ങൾ പ്രസിദ്ധീകരിച്ചിട്ടുണ്ട്. 
 
2003ൽ ബോസ്റ്റണിലെ ഡാന ഫാർബർ കാൻസർ ഇൻസ്റ്റിറ്റിയൂട്ടിൽ   ട്രെയിനിംഗിലായിരിക്കെ, ഉദരത്തിന് കാൻസർ ബാധിച്ച ഒരു രോഗിയുമായി സംസാരിക്കവെ,  രോഗി കാൻസറിനെക്കുറിച്ച് എല്ലാം വിശദമായി അറിയണമെന്ന ആവശ്യത്തിന് മുന്നിൽ ഉത്തരം മുട്ടിയപ്പോഴാണത്രേ അദ്ദേഹം ഇത്തരമൊരു ഗ്രന്ഥത്തിന്റെ ആവശ്യകതയേക്കുറിച്ചു   ചിന്തിയ്ക്കുകയും അതിനായുള്ള  പ്രവർത്തനങ്ങൾ തുടങ്ങുകയും ചെയ്തത്.

## അവലംബം

## പുറംകണ്ണികൾ
* 
* Patrolling Cancer's Borderlands, *New York Times*, 16 July 2011.
* Lives – The Letting Go,* New York Times*, 26 August 2011
* Do Cellphones Cause Brain Cancer? *New York Times*, 13 April 2011.
* The Science and History of Treating Depression, *New York Times*, 19 April 2012.
* The Riddle of Cancer Relapse, The Cancer Sleeper Cell, *New York Times*, 29 October 2010
* Post-Prozac Nation, By Siddhartha Mukherjee, *New York Times*, 22 April 2012.
*  
* 
* The Gene nominated for Royal Society Prize

വർഗ്ഗം:പുലിറ്റ്സർ സമ്മാനം ലഭിച്ച ഭാരതീയവംശജർ
വർഗ്ഗം:ഇന്ത്യൻ ഭിഷഗ്വരർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1970-ൽ ജനിച്ചവർ
അണി

ഗാനാലാപനങ്ങളുടെ ആസ്വാദ്യത വർധിപ്പിക്കുന്ന ഘടകങ്ങളിലൊന്നാണ് **അണി**. അലങ്കാരം അഥവാ ആഭരണം എന്നാണ് *അണി* എന്ന പദത്തിന്റെ അർഥം. പല്ലവി, അനുപല്ലവി, ചരണം, അനുചരണം തുടങ്ങി ഒരു ഗാനത്തിനുണ്ടായിരിക്കേണ്ട അത്യാവശ്യ ഘടകങ്ങളെക്കൂടാതെ സംഗീതപരമായ മേൻമ വർധിപ്പിക്കുന്നതിന് ചേർക്കപ്പെടുന്ന അംഗങ്ങളാണ് *അണികൾ*. ചൊൽകെട്ട്, ചിട്ടസ്വരം, സ്വരസാഹിത്യം, മണിപ്രവാളസാഹിത്യം മുതലായ പലതും ഒരു ഗാനത്തിന്റെ *അണി*കളാണ്, അഥവാ ആലങ്കാരികാംശങ്ങളാണ്. ക്രമാനുസരണം വളരുന്ന *സംഗതി*കളും അണികളായി കരുതപ്പെടുന്നു.

വർഗ്ഗം:സംഗീതം
ഡ്രാക്കോ

ആദ്യ ഗ്രീക്ക് നിയമജ്ഞൻ ആണ് ഡ്രാക്കോ (ഗ്രീക്ക് : Δράκων, Drakōn). ബി.സി. 7-നൂറ്റാണ്ടിൽ ഗ്രീസിലെ ആഥൻസിലാണ് ഇദ്ദേഹം ജീവിച്ചിരുന്നത്. ആ കാലം വരെ ഗ്രീസിൽ നിലവിൽ ഉണ്ടായിരുന്ന വാമൊഴി നിയമം മാറ്റി ഒരു ലിഖിത  നിയമം തയ്യാറാക്കിയത് ഇദേഹമാണ്.
## ഡ്രാക്കോനിയൻ നിയമം
ബി.സി.  ഏഴാം ശതകത്തിലെ ആഥൻസിൽ ഡ്രാക്കോൺ ആവിഷ്കരിച്ച നിയമം, വളരെ കടുത്ത  ശിക്ഷകൾ വ്യവസ്ഥ ചെയ്തിരുന്നു. നിസാര കുറ്റത്തിന് പോലും വധശിക്ഷ ആയിരുന്നു ഈ നിയമത്തിൽ.ഇന്നും ഇത്തരം കടുത്ത നിയമങ്ങളെ ഡ്രാക്കോനിയൻ നിയമം എന്നാണ് വിളിക്കുന്നത്. ചെറിയ കുറ്റങ്ങൾക്കു പോലും അതികഠിനമായ ശിക്ഷ വിധിക്കുന്ന കരിനിയമത്തിന്റെ പര്യായമായിട്ടാണ് ഇപ്പോൾ ഡ്രാക്കോണിയൻ നിയമം എന്ന സംജ്ഞ വിവക്ഷിക്കപ്പെടുന്നത്. ജനാധിപത്യ സമ്പ്രദായം നിലവിലുള്ള സമൂഹത്തിൽ അത്തരം നിയമങ്ങൾ സ്വേഛാധിപത്യമെന്നും അപലപിക്കപ്പെടും. ബി.സി. 610-ൽ സൈലോൺ എന്ന പ്രഭുകുമാരന്റെ നേതൃത്വത്തിൽ ആഥൻസിൽ കലാപം പൊട്ടിപ്പുറപ്പെട്ടു. അന്നത്തെ ഭരണാധികാരികൾക്ക് കലാപം അടിച്ചമർത്താൻ കഴിഞ്ഞുവെങ്കിലും ജനങ്ങൾക്കിടയിലെ അസംതൃപ്തി പൂർണമായി ഇല്ലാതാക്കാൻ കഴിഞ്ഞില്ല. മാത്രവുമല്ല, ഈ അസംതൃപ്തി പുതിയ കലാപങ്ങൾക്ക് വഴിവയ്ക്കുമെന്ന് ഭരണാധികാരികൾ ഭയപ്പെടുകയും ചെയ്തു. അതിനാൽ, കൂടുതൽ കർക്കശമായ നിയമങ്ങൾക്കു രൂപം കൊടുക്കാനും അത് ലളിതമായി ക്രോഡീകരിക്കാനും ആഥൻസിലെ ഭരണാധികാരികൾ തീരുമാനിച്ചു. ഡ്രാക്കോണിനെയാണ് ഈ ചുമതല ഏല്പിച്ചത്. ഡ്രാക്കോൺ ആവിഷ്കരിച്ച നിയമസംഹിത അതികഠിനവും ക്രൂരവുമായിരുന്നു. നിസ്സാര കുറ്റകൃത്യങ്ങൾക്കുപോലും വധശിക്ഷ വിധിക്കുന്ന നിയമങ്ങളാണ് ഡ്രാക്കോൺ ആവിഷ്കരിച്ചത്. തോട്ടത്തിൽ നിന്ന് ആപ്പിൾ മോഷ്ടിക്കുന്ന കുറ്റത്തിനുപോലും വധശിക്ഷ നല്കണമെന്നാണ് ഡ്രാക്കോൺ അനുശാസിച്ചത്. ചെറിയ കുറ്റങ്ങൾ ചെയ്താൽ പോലും വധിക്കപ്പെടുമെന്ന സ്ഥിതി വന്നാൽ, ജനങ്ങൾ കുറ്റകൃത്യങ്ങളിൽ നിന്ന് പിന്തിരിയുമെന്ന് ഡ്രാക്കോൺ വിശ്വസിച്ചു. ഡ്രാക്കോണിന്റെ നിയമസംഹിത 'രക്തത്തിൽ രചിച്ച നിയമങ്ങൾ'എന്നാണ് അക്കാലത്തുതന്നെ അറിയപ്പെട്ടത്. വിട്ടുവീഴ്ചയില്ലാത്തതും കർക്കശവുമായ നിയമ ങ്ങൾ പില്ക്കാലത്ത് 'ഡ്രാക്കോണിയൻ നിയമം' എന്നു കുപ്രസിദ്ധി നേടി.

ക്രൂരമായ ഡ്രാക്കോണിയൻ നിയമങ്ങൾക്കുപോലും ആഥൻസിനെ ശാന്തമാക്കാൻ കഴിഞ്ഞില്ല. സൈലോണിന്റെ സുഹൃത്തു ക്കൾ ഭരണാധികാരികൾക്കെതിരായി ജനങ്ങളെ സംഘടിപ്പിക്കാൻ ശ്രമിച്ചുകൊണ്ടിരുന്നു. മാത്രവുമല്ല, പ്രകൃതിദുരന്തങ്ങളും മെഗാര നഗരവുമായുള്ള യുദ്ധത്തിലെ പരാജയവും ആഥൻസിന്റെ പ്രതാപം തകർത്തെറിഞ്ഞു. ഈ സാഹചര്യത്തിലാണ് ജനസാമാന്യത്തിന്റെ ദുരിതങ്ങൾക്ക് പരിഹാരം കാണുന്ന തരത്തിൽ നിയമങ്ങൾ പരിഷ്കരിക്കാൻ സൊളോൺ എന്ന നിയമവിദഗ്ദ്ധൻ നിയോഗിക്കപ്പെട്ടത്.

ഡ്രാക്കോണിയൻ നിയമങ്ങളിൽ നിന്ന് സോളോൺ ഉൾപ്പെടെയുള്ള പില്ക്കാല നിയമ പരിഷ്കർത്താക്കൾ സ്വീകരിച്ച ഏക നിയമം കൊലപാതകത്തെ സംബന്ധിച്ചള്ളതു മാത്രമാണ്. നാടു കടത്തൽ, പൗരത്വം എടുത്തുകളയൽ എന്നിവയൊക്കെ ഡ്രാക്കോണിയൻ നിയമങ്ങളിൽ വ്യവസ്ഥ ചെയ്യുന്ന ശിക്ഷാവിധികളാണ്. കൂടുതൽ മാനുഷികവും ഉദാരവുമായ നിയമവ്യവസ്ഥ കൾക്കു രൂപം നല്കുകയെന്ന ഉത്തരവാദിത്തമാണ് സൊളോണിൽ നിക്ഷിപ്തമായത്. കൂടുതൽ ഉദാരമനസ്കതയും മാനുഷികതയും പുലർത്തുന്ന ഒരു നീതിന്യായസംവിധാനത്തെയാണ് സൊളോണിന്റെ നിയമവ്യവസ്ഥ വിഭാവന ചെയ്തത്.

## അവലംബം

## പുറം കണ്ണികൾ
*
*
*
*
*
*

വർഗ്ഗം:ഗ്രീക്ക് ചരിത്രം
വർഗ്ഗം:പുരാതന ഗ്രീക്ക് നിയമജ്ഞർ